open-index/open-wikipedia-markdown huggingface dataset:
ఆసియన్ ఫుట్‌బాల్ కాన్ఫెడరేషన్

**ఆసియన్ ఫుట్‌బాల్ కాన్ఫెడరేషన్** (ఆంగ్లం: Asian Football Confederation)(అరబిక్: الاتحاد الآسيوي لكرة القدم) - అంతర్జాతీయ ఫుట్‌బాల్ క్రీడా సమాఖ్య(FIFA) లోని ఆరు సమాఖ్యలలో ఒకటి. ఇది ఆసియా, ఆస్ట్రేలియాలో అసోసియేషన్ ఫుట్‌బాల్ పాలక మండలి. ఇందులో 47 సభ్య దేశాలు ఉన్నాయి. వీటిలో ఎక్కువ భాగం ఆసియాలో ఉన్నాయి.

గతంలో ఓషియానియా ఫుట్‌బాల్ కాన్ఫెడరేషన్ (OFC)లో ఉన్న ఆస్ట్రేలియా, 2006లో ఆసియా ఫుట్‌బాల్ కాన్ఫెడరేషన్‌లో చేరింది. గ్వామ్, యునైటెడ్ స్టేట్స్ టెరిటరీ, ఉత్తర మరియానా దీవులు, ఒకటి రెండు యునైటెడ్ స్టేట్స్ కామన్వెల్త్స్ అయిన AFC సభ్యులు కూడా భౌగోళికంగా ఓషియానియాలో ఉన్నారు. హాంకాంగ్, మకావు, స్వతంత్ర దేశాలు కానప్పటికీ (రెండూ చైనా ప్రత్యేక పరిపాలనా ప్రాంతాలు), AFCలో కూడా సభ్యులు.

AFC అధికారికంగా ఫిలిప్పీన్స్‌లోని మనీలాలో 7 మే 1954న స్థాపించబడింది. క్వాల లంపుర్, మలేషియాలో ప్రధాన కార్యాలయం ఉంది. ప్రస్తుత అధ్యక్షుడు బహ్రెయిన్‌కు చెందిన సల్మాన్ బిన్ ఇబ్రహీం అల్-ఖలీఫా.

## మూలాలు
కె. నారాయణ

**కంకణాల నారాయణస్వామి నాయుడు** తెలంగాణ రాష్ట్రానికి చెందిన రాజకీయ నాయకుడు. ఆయన ప్రస్తుతం సీపీఐ తెలంగాణ రాష్ట్ర కార్యదర్శిగా, కేంద్ర కమిటీ సభ్యుడిగా ఉన్నాడు.
## జననం, విద్యాభాస్యం
కె. నారాయణ, 1949 డిసెంబరు 7 న ఆంధ్రప్రదేశ్, చిత్తూరు జిల్లా, నగరి మండలం, ఆయనంబాకం గ్రామంలో సుబ్బనాయుడు, ఆదిలక్ష్మి దంపతులకు జన్మించాడు. ఆయన నగరి ఉన్నత పాఠశాలలో ఎస్‌ఎస్‌ఎల్‌సీ, మదనపల్లె బీటీ కాలేజీలో పీయూసీ పూర్తి చేసి గుంటూరులో ఆయుర్వేదం (అల్లోపతి) పూర్తి చేశాడు.

## రాజకీయ జీవితం
కె. నారాయణ 1970 దశకంలో రాజకీయాల్లోకి వచ్చి  గుంటూరు జిల్లా ఏఐఎస్‌ఎఫ్ భాద్యతలు స్వీకరించాడు. ఆయన 1973లో ఏఐఎస్‌ఎఫ్‌కు రాష్ట్ర ప్రధాన కార్యదర్శి గా  మూడేళ్ల పాటు పని చేశాడు.  నారాయణ  1976లో రాయలసీమ విద్యార్థి, యువజన సంఘం భాద్యుడిగా ఎనిమిదేళ్ల పాటు భాద్యతలు నిర్వహించాడు.  నారాయణ 1986లో చిత్తూరు జిల్లాపార్టీ కార్యదర్శిగా, రాష్ట్ర కార్యదర్శివర్గ సభ్యుడిగా ఎన్నికయ్యాడు. ఆయన 1995లో పార్టీ రాష్ట్ర కార్యదర్శివర్గ సభ్యుడిగా, జాతీయ సమితి  సభ్యుడిగా,  1999లో సీపీఐ పార్టీ సహాయ కార్యదర్శిగా నియమితుడయ్యాడు. 

ఆయన 2002 లో సీపీఐ పార్టీ రాష్ట్ర కార్యదర్శిగా, 2007 డిసెంబరులో తిరుపతిలో జరిగిన మహాసభల్లో రెండో సారి, 2012 ఫిబ్రవరిలో కరీంనగర్‌లో జరిగిన మహాసభల్లో మూడోసారి వరుసగా రాష్ట్ర కార్యదర్శిగా ఎన్నికయ్యాడు. ఆయన తెలంగాణ రాష్ట్రం ఏర్పడిన తరువాత సీపీఐ తెలంగాణ రాష్ట్ర కార్యదర్శిగా, కేంద్ర కమిటీ సభ్యుడిగా పని చేస్తున్నాడు. కె. నారాయణ 2014 లో జరిగిన లోక్‌సభ ఎన్నికల్లో కాంగ్రెస్ బలపరిచిన సీపీఐ అభ్యర్థిగా ఖమ్మం పార్లమెంట్ స్థానం నుండి పోటీ చేసి మూడోస్థానంలో నిలిచాడు.

## మూలాలు

వర్గం:భారత కమ్యూనిస్టు నాయకులు
వర్గం:1949 జననాలు
వర్గం:చిత్తూరు జిల్లా వ్యక్తులు
యరపతినేని శ్రీనివాస రావు

**యరపతినేని శ్రీనివాస రావు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన  గురజాల నియోజకవర్గం నుండి నాల్గోవ సారి ఎమ్మెల్యేగా ప్రాతినిధ్యం వహిస్తున్నారు. తెలుగుదేశం పార్టీ సీనియర్ నాయకుడు.
## జననం, విద్యాభాస్యం
యరపతినేని శ్రీనివాస రావు 1965లో ఆంధ్రప్రదేశ్ రాష్ట్రం, గుంటూరు జిల్లా, రెంటచింతల మండలం, మంచికల్లు గ్రామంలో జన్మించాడు. ఆయన  మాచెర్ల లోని ఎస్.కె.బి.ఆర్ ప్రభుత్వ డిగ్రీ కళాశాల నుండి 1982లో ఇంటర్మీడియట్ పూర్తి చేశాడు.

## రాజకీయ జీవితం
యరపతినేని శ్రీనివాస రావు తెలుగుదేశం పార్టీ ద్వారా రాజకీయాల్లోకి వచ్చి 1994లో జరిగిన అసెంబ్లీ ఎన్నికల్లో గురజాల నియోజకవర్గం  తెలుగుదేశం పార్టీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి జంగా కృష్ణమూర్తి పై 23967 ఓట్ల మెజారిటీతో గెలిచి తొలిసారి అసెంబ్లీకి ఎమ్మెల్యేగా ఎన్నికయ్యాడు. ఆయన  1999, 2004 ఎన్నికలలో కాంగ్రెస్ అభ్యర్థి జంగా కృష్ణమూర్తి చేతిలో ఓడిపోయాడు. శ్రీనివాస రావు 2009లో 10021 ఓట్ల మెజారిటీతో, 2014లో 7187 ఓట్ల మెజారిటీతో వరుసగా ఎమ్మెల్యేగా గెలిచి  2019లో జరిగిన అసెంబ్లీ ఎన్నికల్లో ఓడిపోయాడు.

## మూలాలు

వర్గం:గుంటూరు జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (2014)
జంగా కృష్ణమూర్తి

**జంగా కృష్ణమూర్తి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన గురజాల నియోజకవర్గం నుండి రెండుసార్లు ఎమ్మెల్యేగా ప్రాతినిధ్యం వహించి ప్రస్తుతం ఆంధ్రప్రదేశ్ శాసనమండలి సభ్యుడిగా ఉన్నాడు.
## జననం, విద్యాభాస్యం
జంగా కృష్ణమూర్తి ఆంధ్రప్రదేశ్ రాష్ట్రం, గుంటూరు జిల్లా, దాచేపల్లి మండలం, గామాలపాడు గ్రామంలో 1958 జూన్ 04లో పెద్ద వీరయ్య, వీరమ్మ దంపతులకు జన్మించాడు. ఆయన మాచెర్ల లోని ఎస్.కె.బి.ఆర్ ప్రభుత్వ డిగ్రీ కళాశాల నుండి 1984లో బి .కామ్ పూర్తి చేశాడు.
## రాజకీయ జీవితం
జంగా కృష్ణమూర్తి తెలుగుదేశం పార్టీ ద్వారా రాజకీయాల్లోకి వచ్చి 1988లో గామాలపాడు సర్పంచ్‌గా ఎన్నికయ్యాడు. ఆయన తరువాత కాంగ్రెస్ పార్టీలో చేరి 
1999లో జరిగిన అసెంబ్లీ ఎన్నికల్లో గురజాల నియోజకవర్గం నుండి కాంగ్రెస్ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి యరపతినేని శ్రీనివాస రావు పై 64035 ఓట్ల మెజారిటీతో గెలిచి తొలిసారి అసెంబ్లీకి ఎమ్మెల్యేగా ఎన్నికయ్యాడు. ఆయన 2004లో రెండోసారి ఎమ్మెల్యేగా గెలిచి, తిరుమల తిరుపతి దేవస్థానం పాలకవర్గం సభ్యుడిగా పనిచేశాడు. జంగా కృష్ణమూర్తి వై.యస్. రాజశేఖరరెడ్డి మరణాంతరం కాంగ్రెస్ పార్టీకి రాజీనామా చేసి వైఎస్సార్ కాంగ్రెస్ పార్టీలో చేరి 2014 అసెంబ్లీ ఎన్నికల్లో వైఎస్ఆర్సీపీ తరఫున పోటీ చేసి తెలుగుదేశం పార్టీ అభ్యర్థి యరపతినేని శ్రీనివాస రావు చేతిలో ఓడిపోయాడు.

జంగా కృష్ణమూర్తి వైఎస్ఆర్ కాంగ్రెస్ పార్టీ బీసీ సంఘం అధ్యయన కమిటీ ఛైర్మన్‌గా, వైఎస్ఆర్‌సీపీ బీసీ విభాగం రాష్ట్ర అధ్యక్షుడిగా, వైఎస్సార్ కాంగ్రెస్ పార్టీ కేంద్రపాలక మండలి సభ్యుడిగా పార్టీలో వివిధ హోదాల్లో పనిచేశాడు. ఆయనఆంధ్రప్రదేశ్ శాసనమండలికి 2019లో ఎమ్మెల్యే కోటా స్థానాలకు జరిగిన ఎన్నికల్లో వైఎస్ఆర్ కాంగ్రెస్ పార్టీ అభ్యర్థిగా పోటీ చేసి ఎమ్మెల్సీగా ఎన్నికయ్యాడు.

జంగా కృష్ణమూర్తి 2024 ఏప్రిల్ 1న  వైయస్ఆర్ కాంగ్రెస్ పార్టీ ప్రాథమిక సభ్యత్వంతోపాటు ఆ పార్టీ రాష్ట్ర బీసీ విభాగం అధ్యక్ష పదవికి  రాజీనామా చేశాడు.

## మూలాలు

వర్గం:1958 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసనమండలి సభ్యులు
పోతుల సునీత

**పోతుల సునీత** (వావిలాల సునీత) ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె ప్రస్తుతం ఆంధ్రప్రదేశ్ శాసనమండలిలో వైఎస్సార్‌సీపీ శాసనమండలి సభ్యురాలిగా ఉంది.

## జననం, విద్యాభాస్యం
పోతుల సునీత 1967 జూన్ 6లో తెలంగాణ రాష్ట్రం జోగులాంబ గద్వాల జిల్లా, వడ్డేపల్లి మండలం, శాంతినగర్‌‌ లో ఈశ్వరయ్య, అనసూయమ్మ దంపతులకు జన్మించింది. ఈమె తొగట వీర క్షత్రియ కులం కి చెందిన వారు . ఆమె 1984లో పత్తికొండలోని ప్రభుత్వ జూనియర్ కళాశాల నుండి ఇంటర్మీడియట్ పూర్తిచేసి అనంతరం బీఏ పూర్తి చేసింది. పోతుల సునీత, పరిటాల రవి సన్నిహితుడు పోతుల సురేష్ ను వివాహం చేసుకుంది.

## రాజకీయ జీవితం
పోతుల సునీత తెలుగుదేశం పార్టీ ద్వారా రాజకీయాల్లోకి వచ్చి అలంపూర్ జడ్పీటీసీగా ఎన్నికయింది. ఆమె 2004 ఎన్నికల్లో అనంతపురం జిల్లా నుండి టికెట్ ఆశించిన పలు కారణాల వల్ల ఆలంపూర్ నియోజకవర్గం నుండి పోటీ చేసి ఓటమి పాలైంది. పోతుల సునీత 2009లో పెనుకొండ నియోజకవర్గం నుండి, 2014 ఎన్నికల్లో అనంతపురం, మహబూబ్ నగర్ జిల్లాల నుండి టీడీపీ టిక్కెట్టు కోసం ప్రయత్నించిన ఆ సమయంలో ఈ రెండు జిల్లాల్లో టీడీపీ టిక్కెట్టు దక్కలేదు. దీంతో 2014 ఎన్నికల్లో ప్రకాశం జిల్లా చీరాల నియోజకవర్గం టిక్కెట్టును పార్టీ కేటాయించడంతో అక్కడ నుండి పోటీ చేసి ఓడిపోయింది.

పోతుల సునీత ఎన్నికల తర్వాత చీరాల టీడీపీ ఇన్‌ఛార్జిగా పనిచేసి, ఆంధ్రప్రదేశ్‌ శాసనమండలికి 2017లో ఎమ్మెల్యేల కోటాలో టీడీపీ తరపున ఎమ్మెల్సీగా ఎన్నికయింది. ఆమె ఆంధ్రప్రదేశ్ శాసనమండలిలో పాలనా వికేంద్రీకరణ సీఆర్‌డీఏ రద్దు బిల్లులపై జరిగిన ఓటింగ్‌లో టీడీపీ విప్‌కు వ్యతిరేంకగా ఓటు వేసి వైసీపీకి మద్దతు తెలిపింది. ఆమె 2020 జనవరి 22న తేదీన తెలుగుదేశం పార్టీకి రాజీనామా చేసి వైఎస్సార్ కాంగ్రెస్ పార్టీలో చేరి, 2020 అక్టోబరు 20న ఎమ్మెల్సీ పదవికి రాజీనామా చేసింది.

పోతుల సునీత ఆంధ్రప్రదేశ్‌ శాసనమండలికి 2021లో జరిగిన ఎన్నికల్లో వైఎస్సార్‌సీపీ ఎమ్మెల్సీ అభ్యర్థిగా పోటీ చేసి ఏకగ్రీవంగా ఎన్నికై 2021 మార్చి 24న శాసన మండలి సభ్యురాలిగా ప్రమాణ స్వీకారం చేసింది. ఆమె ఆంధ్రప్రదేశ్ శాసనమండలికి 2023 మార్చిలో జరిగిన ఎన్నికలకు ఎమ్మెల్యే కోటా నుండి వైసీపీ ఎమ్మెల్సీ అభ్యర్థిగా 2023 ఫిబ్రవరి 20న పార్టీ ప్రకటించగా ఆమె ఎమ్మెల్సీగా గెలిచింది.

పోతుల సునీత 2024 ఆగస్టు 28న వైసీపీ పార్టీ ప్రాథమిక సభ్యత్వానికి, ఎమ్మెల్సీ పదవికి రాజీనామా చేసింది.

పోతుల సునీత 2025 సెప్టెంబర్ 15న భారతీయ జనతా పార్టీ జాతీయ అధ్యక్షుడు జేపీ నడ్డా సమక్షంలో బీజేపీ పార్టీలో చేరింది.

## మూలాలు

వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:ఆంధ్రప్రదేశ్ శాసనమండలి సభ్యులు
జె.బి. ముత్యాలరావు

**జె.బి. ముత్యాలరావు** తెలంగాణ రాష్ట్రానికి చెందిన రాజకీయ నాయకుడు, మాజీ పార్లమెంట్ సభ్యుడు, మాజీ శాసనసభ్యుడు. భారత జాతీయ కాంగ్రెస్ పార్టీ తరపున మూడుసార్లు పార్లమెంట్ సభ్యుడిగా ప్రాతినిధ్యం వహించాడు. గజ్వేల్ శాసనసభ నియోజవర్గం నుండి 1957 నుండి 1962 వరకు ఉమ్మడి ఆంధ్రప్రదేశ్ శాసనసభ్యుడిగా ప్రాతినిధ్యం వహించాడు.

## జననం, విద్య
ముత్యాలరావు 1921, ఆగస్టు 15న తెలంగాణ రాష్ట్రం, సికింద్రాబాదులోని తిరుమలగిరిలో జన్మించాడు. తండ్రిపేరు బాబురావు.

## వ్యక్తిగత జీవితం
ముత్యాలరావుకు 1943, మార్చి 23న అన్నమ్మతో వివాహం జరిగింది. వారికి నలుగురు కుమారులు, ఐదుగురు కుమార్తెలు.

## ఉద్యమ జీవితం
నిజాం పాలనకు వ్యతిరేకంగా ఆర్యసమాజ్ ప్రారంభించిన ఆందోళనలో పాల్గొన్నందుకు 1938లో జైలు శిక్ష అనుభవించాడు. 1947లో హైదరాబాద్ స్టేట్ కాంగ్రెస్ ప్రారంభించిన నిజాం పాలనకు వ్యతిరేకంగా జరిగిన ఆందోళనలో పాల్గొన్నాడు.

## రాజకీయ జీవితం
1952 నుండి 1957 వరకు హైదరాబాద్ రాష్ట్ర శాసనసభ సభ్యుడిగా,  1957 నుండి 1962 వరకు ఉమ్మడి ఆంధ్రప్రదేశ్ శాసనసభ్యుడిగా పనిచేశాడు. 1952 నుండి 1961 వరకు హైదరాబాద్ స్టేట్ కాంగ్రెస్ లెజిస్లేచర్ పార్టీ, ఆంధ్రప్రదేశ్ కాంగ్రెస్ లెజిస్లేచర్ పార్టీ విప్ గా పనిచేశాడు. భారత జాతీయ కాంగ్రెస్ పార్టీ తరపున 1962 నుండి 1967 వరకు 3వ లోక్‌సభకు మహబూబ్‌నగర్ లోక్‌సభ నియోజకవర్గం నుండి, 1967 నుండి 1971 వరకు 4వ లోక్‌సభకు నాగర్ కర్నూల్ లోక్‌సభ నియోజకవర్గం నుండి, 1971 నుండి 1977 వరకు 5వ లోక్‌సభకు మహబూబ్‌నగర్ లోక్‌సభ నియోజకవర్గం నుండి పార్లమెంట్ సభ్యుడిగా పనిచేశాడు. మూడవ  లోక్‌సభలో 1962 నుండి 1967 వరకు ప్రభుత్వ డిప్యూటీ చీఫ్ గా, 1967లో పార్లమెంటరీ వ్యవహారాల డిప్యూటీ మంత్రిగా పనిచేశాడు. 1969 వరకు వివిధ ముఖ్యమైన పోర్ట్‌ఫోలియోలను నిర్వర్తించాడు.

## నిర్వర్తించిన ఇతర పదవులు

* బొల్లారం టౌన్ కాంగ్రెస్ కమిటీ అధ్యక్షుడు (1948)
* సికింద్రాబాద్ జిల్లా కాంగ్రెస్ కమిటీ కార్యదర్శి (1953—1955)
* సికింద్రాబాద్ జిల్లా కాంగ్రెస్ కమిటీ వ్యవస్థాపక సభ్యుడు
* ఆల్ హైదరాబాద్ కాంగ్రెస్ కమిటీ సభ్యుడు (1948)
* ఆంధ్రప్రదేశ్ కాంగ్రెస్ ఎన్నికల కమిటీ సభ్యుడు (1957)
* సికింద్రాబాదు సివిక్ బోర్డ్ సభ్యుడు
* 1958 నుండి ఉస్మానియా యూనివర్సిటీ సెనేట్ సభ్యుడు
* 1962లో ఐక్యరాజ్య సమితికి భారత ప్రతినిధి బృందం సభ్యుడు

## మరణం
ముత్యాలరావు తన 79 ఏళ్ళ వయసులో 2000, జూలై 26న హైదరాబాదులో మరణించాడు.
*

## మూలాలు

వర్గం:1921 జననాలు
వర్గం:4వ లోక్‌సభ సభ్యులు
వర్గం:భారత జాతీయ కాంగ్రెస్ నాయకులు
వర్గం:3వ లోక్‌సభ సభ్యులు
వర్గం:5వ లోక్‌సభ సభ్యులు
వర్గం:ఆంధ్రప్రదేశ్ శాసన సభ్యులు (1957)
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా వ్యాపారవేత్తలు
వర్గం:హైదరాబాదు జిల్లా రాజకీయ నాయకులు
వర్గం:మహబూబ్ నగర్ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
వర్గం:మెదక్ జిల్లా (సంయుక్త ఆంధ్రప్రదేశ్) నుండి ఎన్నికైన లోక్‌సభ సభ్యులు
పోలి పాడ్యమి

thumb|కార్తీక దీపం|213x213px
**పోలి పాడ్యమి** - ఇది కార్తీకమాసం ముగిసిన తరువాత వచ్చిన పాడ్యమి రోజు. దీన్ని పోలిస్వర్గం అని కూడా అంటారు. పూర్వం ఓ మహిళ కార్తీకమాసం నెల రోజులు క్రమం తప్పకుండా నియమనిష్ఠలతో దీపారాధన చేసి పరమశివుని పూజించి మోక్షం పొందిందని.. పోలి పాడ్యమి రోజున స్వర్గ ప్రాప్తి పొందిందని పురాణ కథనం.

కార్తీకమాసంలో ఏ రోజు దీపాన్ని వెలిగించలేకపోయినా ఈ రోజున 30 వత్తులతో దీపం వెలిగించి నీటి ప్రవాహంలో వదిలితే ఆ మాసమంతా దీపారాధన చేసిన పుణ్యం వస్తుంది.

## మూలాలు


వర్గం:శివుడు
వర్గం:కార్తీకమాసము
వర్గం:హిందూ ఆచారాలు
ఉపశమన సంరక్షణ

alt=పాలియేటివ్ కేర్|thumb|పాలియేటివ్ కేర్‌
**పాలియేటివ్ కేర్** అనేది ఒక ఇంటర్ డిసిప్లినరీ వైద్య విధానం. ఇది జీవిత నాణ్యతను మెరుగుపరచడం, తీవ్రమైన, సంక్లిష్టమైన అనారోగ్యాలతో బాధపడుతున్న వ్యక్తులలో బాధలను తగ్గించడం. దీని ఉద్దేశం. పాలియేటివ్ కేర్ యొక్క అనేక నిర్వచనాలు ఉన్నాయి. ప్రపంచ ఆరోగ్య సంస్థ (WHO) ప్రకారం ఉపశమన సంరక్షణ "ప్రాణాంతకమైన అనారోగ్యంతో సంబంధం ఉన్న సమస్యలను ఎదుర్కొంటున్న రోగులు , వారి కుటుంబాల జీవన నాణ్యతను మెరుగుపరిచే విధానం, ముందస్తు గుర్తింపు , వివిధ రకాల అంచనాల ద్వారా బాధలను నివారించడం."  గతంలో, పాలియేటివ్ కేర్ అనేది ఒక వ్యాధి నిర్దిష్ట విధానంగా ఉండేది, కానీ నేడు WHO మరింత విస్తృతమైన విధానాన్ని తీసుకుంది.

## ప్రధాన లక్ష్యం
పాలియేటివ్ కేర్ అనేది సంరక్షణ యొక్క ప్రధాన లక్ష్యంగా లేదా నివారణ చికిత్సతో పాటుగా అందించబడుతుంది. వైద్యులు, నర్సులు, ఆక్యుపేషనల్, ఫిజికల్ థెరపిస్ట్‌లు, సైకాలజిస్ట్‌లు, సోషల్ వర్కర్లు, చాప్లిన్‌లు, డైటీషియన్‌లను కలిగి ఉండే ఇంటర్‌డిసిప్లినరీ టీమ్ ద్వారా ఇది అందించబడుతుంది. ఆసుపత్రులు, ఔట్ పేషెంట్, స్కిల్డ్-నర్సింగ్, హోమ్ సెట్టింగ్‌లతో సహా వివిధ సందర్భాల్లో పాలియేటివ్ కేర్ అందించబడుతుంది. ఎండ్-ఆఫ్-లైఫ్ కేర్‌లో ముఖ్యమైన భాగం అయినప్పటికీ, పాలియేటివ్ కేర్ అనేది జీవితాంతం సమీపంలో ఉన్న వ్యక్తులకు మాత్రమే పరిమితం కాదు.

## పరిధి
తీవ్రమైన అస్వస్థతతో ఉన్న వ్యక్తుల జీవన నాణ్యతను మెరుగుపరచడం, ఒక వ్యక్తి యొక్క రోజువారీ విధి లేదా జీవన నాణ్యతను తగ్గించే లేదా సంరక్షకుల భారాన్ని పెంచే ఏదైనా ప్రాణాంతక పరిస్థితి, నొప్పి, లక్షణ నిర్వహణ, సంరక్షకుల అవసరాలను గుర్తించడం, మద్దతు ఇవ్వడం, సంరక్షణ సమన్వయం ద్వారా పాలియేటివ్ కేర్ యొక్క మొత్తం లక్ష్యం. నయం చేసే లేదా జీవితకాల ఉద్దేశంతో ఇతర చికిత్సలతో పాటుగా అస్వస్థత యొక్క ఏ దశలోనైనా పాలియేటివ్ కేర్ అందించబడుతుంది, ఇది వ్యక్తులకు మాత్రమే పరిమితం కాదు.అత్యవసర గదులు, ఆసుపత్రులు, హాస్పీస్ సదుపాయాలు లేదా ఇంటి వద్ద సహా వివిధ రకాల సంరక్షణ సెట్టింగ్ ల్లో పాలియేటివ్ కేర్ ప్రారంభించవచ్చు. [11]కొన్ని తీవ్రమైన వ్యాధి ప్రక్రియల కొరకు, వైద్య ప్రత్యేక వృత్తిపరమైన సంస్థలు రోగనిర్ధారణ సమయంలో లేదా వ్యాధి-నిర్దేశిత ఎంపికలు రోగి యొక్క రోగనిర్ధారణను మెరుగుపరచనప్పుడు పాలియేటివ్ కేర్ ను ప్రారంభించాలని సిఫార్సు చేస్తుందిరోగి సంరక్షణలో భాగంగా పాలియేటివ్ కేర్ ప్రొవైడర్ లను సముచితంగా నిమగ్నం చేయడం ద్వారా మొత్తం రోగలక్షణాల నియంత్రణ, జీవన నాణ్యత, మొత్తం ఆరోగ్య సంరక్షణ ఖర్చులను తగ్గించేటప్పుడు సంరక్షణ యొక్క కుటుంబ సంతృప్తిని మెరుగుపరుస్తుంది.

## అమెరికాలొ  పాలియేటివ్ కేర్ చరిత్ర
ఉపశమన సంరక్షణ రంగం హాస్పిస్ ఉద్యమం నుండి అభివృద్ధి చెందింది, ఇది సాధారణంగా 1967లో మరణించిన వారి కోసం సెయింట్ క్రిస్టోఫర్స్ హాస్పిస్‌ను స్థాపించిన డేమ్ సిసిలీ సాండర్స్‌తో, ఆమె ప్రాథమిక రచన " ఆన్ డెత్ అండ్ డైయింగ్ "ని ప్రచురించిన ఎలిసబెత్ కోబ్లెర్-రాస్‌ లొ  ఉంది. 1969లో. 1974లో, బాల్ఫోర్ మౌంట్, సాండర్స్ ,బ్లెర్-రాస్  యూరాలజిస్ట్, "పాలియేటివ్ కేర్" అనే పదాన్ని ఉపయోగించారు. మాంట్రియల్‌లోని రాయల్-విక్టోరియా హాస్పిటల్‌లో మొదటి పాలియేటివ్ కేర్ వార్డును సృష్టించారు. దాదాపు అదే సమయంలో, డాక్టర్ పాల్ హెంటెలెఫ్ విన్నిపెగ్‌లోని సెయింట్ బోనిఫేస్ హాస్పిటల్‌లో కొత్త "టెర్మినల్ కేర్" యూనిట్‌కి డైరెక్టర్ అయ్యారు. 1987లో, డెక్లాన్ వాల్ష్ ఓహియోలోని క్లీవ్‌ల్యాండ్ క్లినిక్ క్యాన్సర్ సెంటర్‌లో పాలియేటివ్ మెడిసిన్ సర్వీస్‌ను స్థాపించారు, ఇది తర్వాత యునైటెడ్‌లోని మొదటి అక్యూట్ పెయిన్ అండ్ పాలియేటివ్ కేర్ ఇన్‌పేషెంట్ యూనిట్‌గా మొదటి పాలియేటివ్ కేర్ క్లినికల్, రీసెర్చ్ ఫెలోషిప్ యొక్క శిక్షణా ప్రదేశంగా మారింది.

## మూలాలు
పుమియో కిషిడా

**పుమియో కిషిడా** (జననం 1957 జులై 29) జపాన్ దేశానికి చెందిన రాజకీయ నాయకుడు, 2021 అక్టోబరు 4 నుండి జపాన్ ప్రధాన మంత్రిగా బాధ్యతలు చేపడుతున్నాడు. 2021 సెప్టెంబరు 29 నుండి లిబరల్ డెమోక్రాటిక్ పార్టీ అధ్యక్షుడిగా ఉన్నాడు. ఇంతకు మునుపు 2012 నుండి 2017 వరకు విదేశాంగ మంత్రిగా ఆ తరువాత 2017 నుండి జపాన్ దేశ రక్షణా శాఖ మంత్రి పదవులు చేపట్టాడు.

## బాల్యం, విద్యాబ్యాసం
కీషీడా 1957 జూలై 29 న టోక్యో  నగరంలోని శిబియా రాజకీయ కుటుంబంలో జన్మించాడు. ఇతని తండ్రి ఫుమిటకే కీషీడా జపాన్  ప్రభుత్వ ఆర్థిక మంత్రిత్వ శాఖలో వర్తక, పారిశ్రామిక రంగానికి సంచాలకుడిగా పనిచేసేవాడు. వీరి కుటుంబం హిరోషిమా స్థలానికి చెందినదైనా మూలాన వారు తరచుగా హిరోషిమా పట్టణాన్ని సందర్శించేవారు, గతంలో హిరోషిమా బాంబు దాడుల్లో వీరి కుటుంబానికి చెందిన వారు చాలా మంది మరణించారు. ఇతని తండ్రి ఫుమిటకే ఇంకా తాత మసాకి ఇద్దరు కూడా జపాన్ దేశ రాజకీయాలలో కీలక పాత్ర పోషించారు. 

కీషీడా తండ్రి యు ఎస్ ఆర్మీలో పని చేయడం మూలాన అతను న్యూయార్క్ నగరంలోని క్లెమెంట్ సి. మూర్ పాఠశాలలో తన ప్రాథమిక విద్యను పూర్తి చేసాడు. ఆ తరువాత అదే నగరంలో తన ఉన్నత పాఠశాల విద్యను పూర్తి చేసాడు. 

టోక్యో విశ్వవిద్యాలయంలో సీటు కోసం పలు సార్లు దరకాస్తు చేసుకోగా ఫలితం లేనందున వాసేదా విశ్వవిద్యాలయం నుండి 1982 లో తన గ్రాడ్యుయేషన్ పట్టా పొందాడు.

## కెరీర్
### రాజకీయ జీవితం
కీషీడా బ్యాంక్ ఆఫ్ జపాన్ లో చాలా కాలం పాటు అధికారిగా పనిచేశాడు ఆ తర్వాత హౌస్ ఆఫ్ రిప్రజెంటేటివ్ కి సెక్రటరీగా పనిచేశాడు. 1993 సాధారణ ఎన్నికల్లో మొట్టమొదటిసారిగా హిరోషిమా జిల్లా నుండి హౌస్ ఆఫ్ రిప్రజెంటేటివ్ కి  ఎన్నికయ్యాడు. 

కిషిడా 2007 నుండి 2008 వరకు ఒకినావా వ్యవహారాల మంత్రిగా పనిచేశాడు. షింజో అబే,ఫుకుడాక్యాబినెట్‌లో క్యాబినెట్‌లో మంత్రిగా పని చేసాడు. ఇతను 2008లో అప్పటి ప్రధాన మంత్రి యసువో ఫుకుడా మంత్రివర్గంలో వినియోగదారు వ్యవహారాలు ఇంకా ఆహార భద్రతకు రాష్ట్ర మంత్రిగా నియమించబడ్డాడు. కిషిడా ఫుకుడా క్యాబినెట్‌లో సైన్స్ అండ్ టెక్నాలజీకి రాష్ట్ర మంత్రిగా కూడా బాధ్యతలు చేపట్టాడు. 

### జపాన్ ప్రధానమంత్రిగా
2021 సెప్టెంబర్ 29న కీషీడా తన ప్రత్యర్థి టారో కోనోపై గెలుపొంది లిబరల్ డెమొక్రటిక్ పార్టీ నాయకత్వాన్ని స్థాపించాడు. 249 పార్లమెంటు సభ్యులు ఇంకా 8 మంది ర్యాంక్ & ఫైల్ అధికారులు ఓటు వేయగా మొత్తం 257 ఓట్లతో కీషీడా ప్రధానమంత్రి పదవికి ఎన్నికయ్యాడు. 

2021 సెప్టెంబరు 29న జపాన్ దేశ ప్రధాన మంత్రిగా ప్రమాణస్వీకారం చేసాడు.

## వ్యక్తిగత జీవితం
కీషీడా 1988లో పెద్దలు కుదిర్చిన పెళ్లి చేసుకున్నాడు, ఇతని భార్య యూకో ఒక రియల్ ఎస్టేట్ వ్యాపారి కుమార్తె. వీరికి ముగ్గురు కుమారులు ఉన్నారు. 

## మూలాలు

వర్గం:జపాన్ ప్రజలు
వర్గం:రాజకీయ నాయకులు
ప్రధాన కార్యాలయం

thumb|250x250px|ఢిల్లీ పోలీసు హెడ్‌క్వార్టర్
**ప్రధాన కేంద్రం లేదా ప్రధాన కార్యాలయం**, (దీనిని సాధారణంగా హెడ్‌క్వార్టర్ అని సంబోదిస్తారు) అనేది ఒక సంస్థ.  ముఖ్యమైన విధుల్లో చాలా వరకు, అన్నీ కాకపోయినా, సమన్వయం చేయబడిన ప్రదేశాన్ని సూచిస్తుంది. యునైటెడ్ స్టేట్స్‌లో, కార్పొరేట్ ప్రధాన కార్యాలయం అనేది అన్ని వ్యాపార కార్యకలాపాల నిర్వహణకు పూర్తి బాధ్యత వహించే కార్పోరేషన్ మధ్యలో లేదా పైభాగంలో ఉన్న సంస్థను సూచిస్తుంది.  యునైటెడ్ కింగ్‌డమ్‌లో ప్రధాన కార్యాలయం (లేదా హెచ్.ఒ) అనే పదాన్ని సాధారణంగా పెద్ద సంస్థల ప్రధాన కార్యాలయాలకు ఉపయోగిస్తారు. ఈ పదాన్ని సైనిక సంస్థలకు సంబంధించి కూడా ఉపయోగిస్తారు.

ప్రధాన కార్యాలయం అనేది కార్పొరేషన్ మొత్తం విజయానికి పూర్తి బాధ్యత వహించి, కార్పొరేట్ పాలనను నిర్ధారిస్తుంది.  కార్పొరేట్ ప్రధాన కార్యాలయం కార్పొరేట్ నిర్మాణంలో కీలకమైన అంశం, వ్యూహాత్మక ప్రణాళిక, కార్పొరేట్ కమ్యూనికేషన్లు, పన్ను, చట్టపరమైన, మార్కెటింగ్, ఫైనాన్స్, మానవ వనరులు, సమాచార సాంకేతికత, సేకరణ వంటి విభిన్న కార్పొరేట్ విధులను నిర్వహిస్తుంది. 

## నిర్వహణ

ఈ అస్తిత్వంలో ముఖ్య కార్యనిర్వహణ అధికారి (సి.ఇ.ఒ.) కీలక వ్యక్తిగా, సి.ఇ.ఒ. కార్యాలయం, ఇతర సి.ఇ.ఒ. సంబంధిత విధులు వంటి వాటిని నిర్వహించటానికి అతను లేదా ఆమెకు ఇతర సహాయక సిబ్బంది ఉంటారు. కార్పొరేట్ విధానాలను నిర్వచించడం, స్థాపించడం ద్వారా సంస్థను నడిపించడానికి అవసరమైన అన్ని కార్పొరేట్ విధులతో సహా "కార్పొరేట్ పాలసీ మేకింగ్" విధులు, నిర్వహిస్తుంది.

## కార్పొరేట్ పాలసీ మేకింగ్ విధులు
అంతర్గత (కొన్నిసార్లు బాహ్య) వినియెగదారులు, వ్యాపార భాగస్వాములకు సేవలందించడానికి ప్రత్యేక జ్ఞానం, ఉత్తమ పద్ధతులు, సాంకేతికత ఆధారంగా అందించబడిన నిర్దిష్ట సంస్థ వ్యాప్తంగా అవసరమైన మద్దతు సేవలను మిళితం చేసే లేదా ఏకీకృతం చేసే కార్యకలాపాలు ఉన్న సేవలు అందిస్తుంది. కార్పోరేట్ ప్రధాన కార్యాలయం, వ్యాపార విభాగాల మధ్య ద్విదిశాత్మక ఇంటర్‌ఫేస్ కలిగిఉంటుంది..

## వ్యాపార విభాగం
ప్రధాన కార్యాలయంలో సాధారణంగా వ్యాపార విభాగం నాయకుడు, వారి సిబ్బంది కార్యాచరణ కార్యకలాపాలను, అలాగే వ్యాపార లాపాదేవీల నిర్వహించడానికి, ఇతర అన్ని విధులకూ సిబ్బంది ఉంటారు. వ్యాపార యూనిట్ మొత్తం ఫలితానికి వ్యాపార విభాగం అధిపతి బాధ్యత వహిస్తాడు.

## ప్రాంతీయ
ఈ ప్రాంతీయ యూనిట్ మొత్తం లాభదాయకత, విజయానికి పూర్తి బాధ్యత వహిస్తూ, వివిధ వ్యాపార యూనిట్లు, ఇతర అన్ని కార్యకలాపాలతో సహా, ప్రధాన కార్యాలయం కొన్నిసార్లు ప్రాంతీయ యూనిట్‌ పైభాగంలో పనిచేస్తుంది.

## మూలాలు

## వెలుపలి లంకెలు

వర్గం:ప్రధాన కార్యాలయాలు
వర్గం:పరిపాలనా విభాగాలు
వర్గం:నిర్వహణ
వర్గం:నిర్వహణ సంస్థలు
వర్గం:కార్యాలయాలు
అట్లాంటా

**అట్లాంటా** ( / æ t l æ n T ə / *at- LAN -tə* ) అమెరికా రాష్ట్రమైన జార్జియా రాజధాని, అత్యధిక జనాభా కలిగిన నగరం. 2020 జనాభా లెక్కల ప్రకారం దీని జనాభా 498.715. ఇది అమెరికాలో 38 వ అత్యధిక జనాభా కలిగిన నగరం. అట్లాంటా మెట్రోపాలిటన్ ప్రాంతమైన సాంస్కృతిక, ఆర్థిక కేంద్రంగా పనిచేస్తుంది. ఇక్కడ అరవై లక్షలకు పైగా ప్రజలు నివాసం ఉన్నారు  దేశంలో తొమ్మిదవ అతిపెద్ద మెట్రోపాలిటన్ ప్రాంతం.ఫుల్టన్ కౌంటీ జార్జియాలోని అత్యంత జనసమ్మర్ధ కౌంటీ. అప్పలాచియన్ పర్వతాల పాదాల మధ్య నెలకొని ఉన్న ఇది యునైటెడ్ స్టేట్స్‌లో రోలింగ్ కొండలు అత్యంత దట్టమైన చెట్ల కవరేజీని కలిగి ఉన్న ప్రత్యేకమైన స్థలాకృతిని కలిగి ఉన్నదీ పట్టణం.

అట్లాంటా నిజానికి ఒక ప్రధాన రాష్ట్ర-ప్రయోజనమైన  రైల్‌రోడ్  టెర్మినస్‌గా స్థాపించబడింది. అయితే, వేగవంతమైన విస్తరణతో, ఇది త్వరలోనే బహుళ రైల్‌రోడ్‌ల మధ్య కన్వర్జెన్స్ పాయింట్‌గా మారింది,  దీని పేరు వెస్ట్రన్  అట్లాంటిక్ రైల్‌రోడ్  స్థానిక డిపో నుండి వచ్చింది, ఇది ప్రధానంగా రవాణా కేంద్రంగా పెరుగుతున్న దాని ప్రగతిని సూచిస్తుంది. అమెరికన్ సివిల్ వార్ ముగిసే సమయానికి, నవంబర్ 1864లో, జనరల్ విలియం టి. షెర్మాన్  మార్చ్ టు ది సీలో ఎక్కువ భాగం కాలిపోయింది . అయినప్పటికీ, తక్కువ కాలంలోనే గొప్పగా అభివృద్ధి సాధించింది అతి  త్వరగా జాతీయ వాణిజ్య కేంద్రంగా పేరొందింది  " న్యూ సౌత్  అనధికారిక రాజధానిగా మారింది.". 1950 సంవత్సరం నుండి  1960 సమయంలో ఇది ఒక ప్రధాన సంధాన కేంద్రంగా మారింది పౌర హక్కుల ఉద్యమం తో, మార్టిన్ లూథర్ కింగ్ జూనియర్ , రాల్ఫ్ డేవిడ్ అబర్నాతి , ఉత్సాహవంతమైన  నాయకులుగా ప్రధాన పాత్రలు పోషిస్తున్నారు వీరితో పాటు   అనేక ఇతర స్థానికులు కూడా  నాయకులుగా ఉన్నారు.  ఆధునిక యుగంలో  అంతర్జాతీయ ఖ్యాతి కలిగిన  ఒక ప్రధాన వాయు రవాణా కేంద్రంగా అబివృద్ది  చెందింది.  హార్ట్స్ ఫీల్డ్-జాక్సన్  అట్లాంటా ఇంటర్నేషనల్ ఎయిర్పోర్ట్ ఉండటం ప్రపంచంలోనే అత్యంత రద్దీ కలిగిన విమానాశ్రయం గా పేరొందింది.
 
## మూలాలు

వర్గం:1837 స్థాపితాలు
వర్గం:ప్రపంచ నగరాలు
వర్గం:అమెరికా సంయుక్త రాష్ట్రాలలోని నగరాలు
వర్గం:అమెరికా సంయుక్త రాష్ట్రాలు
డేనియల్ సరస్సు

డేనియెల్ సరస్సును ఇతర పేర్లతో కూడా పిలుస్తారు. ఇది వాయవ్య దిశలో చైనాలోని కింగ్‌హై ప్రావిన్స్‌లో హైక్సీ ప్రిఫెక్చర్‌లోని గోల్‌ముడ్‌కు ఉత్తరాన నైరుతి ఖర్హాన్ ప్లేయాలో ఒక అశాశ్వత సరస్సు. ఇది కున్లున్ పర్వతాల నుండి దక్షిణాన ఉన్న తువోలాహై, కింగ్‌షుయ్ నదులచే పోషించబడుతుంది. చుట్టుపక్కల ఉన్న ఖైదామ్ బేసిన్‌లోని ఇతర సరస్సుల వలె, ఇది చాలా లవణీయమైనది. బీలేటన్ సబ్‌బేసిన్‌లోని ఇతర సరస్సుల వలె, ఇది లిథియంతో సమృద్ధిగా ఉంటుంది.
## పేర్లు
పేరు ప్రారంభంలో ఉన్న డా అనేది "పెద్ద" లేదా "గ్రేటర్" అనే చైనీస్ పదం. పిన్యిన్ రోమనైజేషన్, ఇది సమీపంలోని జియాబిలీ సరస్సు ("లిటిల్" లేదా "లెస్సర్ బీలే సరస్సు") నుండి వేరు చేస్తుంది. బీచ్‌లు, బురదతో నిండిన నదీతీరాలకు ఉపయోగించే చైనీస్ పదం నుండి "డాబియెల్‌ని బీలెటన్" లేదా "డాబిలెటన్" అని కూడా పిలుస్తారు.

## భౌగోళిక శాస్త్రం
డాబియెల్ సరస్సు అనేది 2,676.6 మీ (8,781 అడుగులు) ఎత్తులో ఉన్న ఖర్హాన్ ప్లేయా సరస్సు నైరుతి అంచున ఉన్న బిలేటన్ సబ్‌బేసిన్ లో ఉన్న ఒక అశాశ్వతమైన ఉప్పు నీటి సరస్సు. ఇది సులి, జియాబిలే సరస్సుల మధ్య ఉంది. ఇది సాధారణంగా 7.38 కిమీ2 (2.85 చ.మై) వెడల్పు ఉంటుంది. ఇది దక్షిణం నుండి టువోలాహై (తులాహై హే), క్వింగ్‌షుయ్ నదులు (క్వింగ్షుǐ హే) ద్వారా అందించబడుతుంది. దీని లోతు సాధారణంగా 1 మీ (3 అడుగులు 3 అంగుళాలు) మించదు.

## భూగర్భ శాస్త్రం
ప్లేయా దక్షిణ చివరలో డాబియెల్ యొక్క స్థానం అంటే ప్లేయా ఉత్తర సరిహద్దులో ఉన్న సాంద్రీకృత ఖనిజ నీటి బుగ్గల ద్వారా దాని జలాలు సాపేక్షంగా తక్కువ ప్రభావం చూపుతాయి. దియోబీలే మాదిరిగా, ఇది కాల్సైట్, అన్‌హైడ్రైట్, హాలైట్ (ముఖ్యంగా) కార్నలైట్‌తో దాదాపుగా సంతృప్తమవుతుంది. ఇది పొటాషియం అధికంగా ఉండే ఎరువులు, ఇతర ఉపయోగాల కోసం పొటాష్‌ను ఉత్పత్తి చేయడానికి ప్రాసెస్ చేయబడుతుంది. బీలేటన్ సబ్బసిన్ మొత్తం-సులి, సులి దియోబీలేతో సహా-చైనాలో ఉప్పునీటి లిథియం అత్యంత సంపన్నమైన మూలం. 7.74 మిలియన్ మెట్రిక్ టన్నుల (8.53 మిలియన్ షార్ట్ టన్నులు) లిథియం క్లోరైడ్ నిల్వ ఉందని అంచనా. లిథియం బుకా డబన్ పర్వతానికి సమీపంలో ఉన్న వేడి నీటి బుగ్గల నుండి ఉద్భవించింది. ఇది ఇప్పుడు తూర్పు తైజినార్ సరస్సులోకి ప్రవహించే నారిన్ గోల్ నది లేదా హాంగ్‌షుయ్ నదికి ఆహారం ఇస్తుంది. అయితే గతంలో స్ప్రింగ్‌లు "కున్లున్" పాలియోసరస్సులో ఉన్నాయి. ఇది సుమారు 30,000 సంవత్సరాల క్రితం వరకు ఒక నదిని ఉత్పత్తి చేసింది. ఇది ఉత్తరాన ప్రవహించే విశాలమైన ఒండ్రు ఫ్యాన్‌గా సన్హు ప్రాంతంలోని "ఖర్హాన్" పాలియోసరస్సుకు ఆహారం ఇస్తుంది. బిలేటన్ లిథియం ఆ సమయంలో నేరుగా ఆ ప్రాంతంలోకి ప్రవహించే నిక్షేపాల నుండి వచ్చింది. ఉర్ట్ మోరాన్, ఇతర నదుల నుండి ఉత్పన్నమయ్యే పూర్వ ఒండ్రు మైదానం గుండా ప్రవహిస్తుంది. ఈ సరస్సు చైనా లోనిది.

## మూలాలు


వర్గం:సరస్సులు
వర్గం:ఉప్పునీటి సరస్సులు
సుజాతనగర్ సోమేశ్వరస్వామి దేవాలయం

**సుజాతనగర్‌ సోమేశ్వరస్వామి దేవాలయం** తెలంగాణ రాష్ట్రం, భద్రాద్రి కొత్తగూడెం జిల్లా, సుజాతనగర్ మండల కేంద్రమైన సుజాతనగర్ ఉన్న దేవాలయం. ఉత్తర కాశీగా వెలుగొందుతున్న ఈ దేవాలయం గ్రామం చివరన 360 ఏళ్ళక్రితం వెలసింది. ఇక్కడి శివలింగం భూమిలో వెలసినందువలన, స్వయంభూ దేవాలయమని పిలుస్తున్నారు. ఈ దేవాలయానికి తూర్పున ఉన్న ఎదుళ్ళవాగు కాశీలో మాదిరిగా ఉత్తరం నుండి దక్షిణంగా ప్రవహిస్తోంది.

## చరిత్ర
ఘన చరిత్ర కలిగిన ఈ దేవాలయాన్ని తేరాల వంశస్తుడు సోమశేఖర గుప్త నిర్మించాడు. తేరాల వంశస్తుల ఐదోతరం వారసుడైన తేరాల సోమశేఖర గుప్త దంపతులకు చాలాకాలం వరకు పిల్లలు పుట్టలేదు. ఎన్నో దేవుళ్ళకు మొక్కినా ప్రయోజనం లేదు. ఒకరోజు అడవి నుండి వెళ్తున్న సోమశేఖర గుప్త ఒకచోట పడుకున్నాడు. ఆ సమయంలో శివుడు కలలో కనిపించి ‘నాకు పందిరి వేస్తే.. నీకు సంతాన భాగ్యం కలుగుతుంది’ అని చెప్పడంతో గుప్త అక్కడ పందిరి వేయించాడు. శివుడి ఆజ్ఞతో ఆ పందిరిలో లింగాకారం వెలసిందని చెబుతారు. పందిరి వేసిన ప్రదేశంలో దేవాలయ నిర్మాణం చేపట్టగా, సోమేశ్వర గుప్త పేరుమీదుగా స్వయంభూ సోమేశ్వరస్వామి దేవాలయంగా ప్రసిద్ధి పొందింది. ఈ దేవాలయం నిర్మాణం కోసం సోమేశ్వర గుప్త 30 ఎకరాల భూమిని విరాళంగా ఇచ్చాడు.

## ప్రత్యేకత
ఈ దేవాలయం ముందుభాగంలో ఉత్తర వాహిని అయిన ఎదుళ్ళవాగు నిరంతరం ప్రవహిస్తూ ఉంటుంది. కార్తీకమాసంలో భక్తులు ఇక్కడ పుణ్యస్నానాలు చేస్తారు. ఈ దేవాలయ ప్రాంగణంలో పురాతన రావి చెట్టు ఉంది.

## ఉత్సవాలు
ప్రతి సంవత్సరం ఇక్కడ మహాశివరాత్రి వేడుకలు నిర్వహించబడుతాయి. ఆ వేడుకలకు కొత్తగూడెం, జూలూరుపాడు, చంద్రుగొండ మండలాల నుండి భక్తులు విచ్చేస్తారు.

## ఇతర వివరాలు
దేవాదాయ శాఖ 1965లో ఈ దేవాలయాన్ని స్వాధీనం చేసుకుంది. బుచ్చయ్య శాస్త్రి వారసులు ఇక్కడ అర్చకత్వం నిర్వహిస్తున్నారు.

## మూలాలు

వర్గం:భద్రాద్రి కొత్తగూడెం జిల్లా దేవాలయాలు
వర్గం:హిందూ దేవాలయాలు
వర్గం:శివాలయాలు
ఎస్.పి.బాలసుబ్రహ్మణ్యం తెలుగు సినిమా పాటల జాబితా (1998)

1998లో విడుదలైన తెలుగు సినిమాలలో ఎస్.పి.బాలసుబ్రహ్మణ్యం పాడిన పాటలు కొన్ని:

## మూలాలు

వర్గం:సినిమా జాబితాలు
Discography
వర్గం:పాటలు
వర్గం:జాబితాలు
సింగరి సంజీవ్ కుమార్

**సింగరి సంజీవ్‌ కుమార్‌** ఆంధ్రప్రదేశ్ రాష్ట్రానికి చెందిన రాజకీయ నాయకుడు. అతడు 2019లో జరిగిన లోక్‌సభ ఎన్నికల్లో కర్నూలు లోక్‌సభ నియోజకవర్గం నుండి ఎంపీగా గెలిచాడు. 
## జననం, విద్యాభాస్యం
సింగరి సంజీవ్‌ కుమార్‌ 03 జనవరి 1967లో  ఆంధ్రప్రదేశ్ రాష్ట్రం,  కర్నూలు జిల్లా, కర్నూలులో సింగరి శ్రీరంగం, రంగమ్మ దంపతులకు జన్మించాడు. అతడు  1990లో కర్నూలు మెడికల్‌ కాలేజీ నుండి ఎంబీబీఎస్, 1995లో ఎంఎస్‌ (జనరల్‌ సర్జరీ),  2000లో హైదరాబాద్‌ ఉస్మానియా మెడికల్  కాలేజీలో ఎంసీహెచ్‌ (యూరాలజీ) పూర్తి చేశాడు. అతడు  కర్నూలులో ఆయుస్మాన్‌ హాస్పిటల్‌ను నిర్వహిస్తూ కర్నూలు పార్లమెంట్‌ పరిధిలోని ఉచిత వైద్య శిబిరాలను, పలు సేవా కార్యక్రమాలు నిర్వహించాడు.
## రాజకీయ జీవితం
సింగరి సంజీవ్‌ కుమార్‌ 2019లో వైఎస్సార్ కాంగ్రెస్ పార్టీ ద్వారా రాజకీయాల్లోకి వచ్చాడు. అతనిని వైఎస్సార్‌సీపీ కర్నూలు పార్లమెంట్‌ అభ్యర్థిగా 2019 మార్చి 16న పార్టీ ప్రకటించింది. అతడు  వైఎస్సార్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి కోట్ల జయసూర్య ప్రకాష్ రెడ్డి పై 148889 ఓట్లు మెజారిటీతో గెలిచి తొలిసారి ఎంపీగా పార్లమెంట్ కు ఎన్నికయ్యాడు.

2024 లోక్‌సభ ఎన్నికల్లో కర్నూలు వైసీపీ ఎంపీ అభ్యర్థిగా గుమ్మనూరు జయరాంకు వైసీపీ ఎంపీ టికెట్‌ కేటాయించడంతో తీవ్ర అసంతృప్తితో ఉన్న సంజీవ్‌కుమార్‌ పార్టీ ప్రాధమిక సభ్యత్వానికి, ఎంపీ పదవికి రాజీనామా చేశాడు.

## మూలాలు

వర్గం:1967 జననాలు
వర్గం:కర్నూలు జిల్లా నుండి ఎన్నికైన లోక్‌సభ సభ్యులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
తలారి రంగయ్య

**తలారి రంగయ్య** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన లోక్‌సభ ఎన్నికల్లో అనంతపురం లోక్‌సభ నియోజకవర్గం నుండి ఎంపీగా గెలిచాడు.

## జననం, విద్యాభాస్యం
తలారి రంగయ్య 1970 జూన్ 03లో ఆంధ్రప్రదేశ్ రాష్ట్రం, కర్నూలు జిల్లా, గోస్పాడు మండలం, గోసుపాడు లో తలారి రంగయ్య, వెంకటమ్మ దంపతులకు జన్మించాడు. ఆయన అనంతపురం లోని శ్రీ కృష్ణదేవరాయ యూనివర్సిటీ నుండి పి.హెచ్.డి పూర్తి చేసి పరీక్షలు రాసి గ్రూప్‌–1 అధికారిగా నియమితుడయ్యాడు. ఆయన గ్రూప్‌–1 అధికారిగా డీఆర్డీఏ పీడీగా పనిచేశాడు.

## రాజకీయ జీవితం
తలారి రంగయ్య 2018 ఫిబ్రవరిలో ప్రభుత్వ ఉద్యోగానికి రాజీనామా చేసి వైఎస్సార్ కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన 2019లో జరిగిన పార్లమెంట్ ఎన్నికల్లో అనంతపురం లోక్‌సభ నియోజకవర్గం నుండి వైఎస్సార్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి జె. సి. పవన్ కుమార్ రెడ్డి పై 1,41,428 ఓట్లు మెజారిటీతో గెలిచి తొలిసారి ఎంపీగా పార్లమెంట్ కు ఎన్నికయ్యాడు.

## మూలాలు

వర్గం:1970 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
పోచా బ్రహ్మానంద రెడ్డి

**పోచా బ్రహ్మానంద రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన లోక్‌సభ ఎన్నికల్లో నంద్యాల లోక్‌సభ నియోజకవర్గం నుండి ఎంపీగా గెలిచాడు.
## జననం, విద్యాభాస్యం
పోచా బ్రహ్మానంద రెడ్డి ఆంధ్రప్రదేశ్ రాష్ట్రం, కర్నూలు జిల్లా; ఉయ్యాలవాడలో 1954 జనవరి 01లో వెంకట రెడ్డి, ఈశ్వరమ్మ దంపతులకు జన్మించాడు. ఆయన కాన్పూర్ యూనివర్సిటీ నుండి ఎమ్మెస్సీ (అగ్రికల్చర్‌) పూర్తి చేసి కొంతకాలం అసిస్టెంట్‌ రీసెర్చ్‌ ఆఫీసర్‌గా పనిచేశాడు.

## రాజకీయ జీవితం
పోచా బ్రహ్మానంద రెడ్డి నంద్యాలలో 1985లో భారతీ సీడ్స్‌ స్థాపించి, నంది రైతు సమాఖ్య ఉపాధ్యక్షుడిగా రైతు సమస్యలపై పోరాటాలు చేశాడు. ఆయన కాంగ్రెస్ పార్టీ ద్వారా రాజకీయాల్లోకి వచ్చి కాంగ్రెస్‌ ప్రభుత్వ హయాంలో 2004లో ఆచార్య ఎన్‌జీరంగా వ్యవసాయ విశ్వవిద్యాలయం పాలకవర్గ సభ్యుడిగా పనిచేశాడు. బ్రహ్మానంద రెడ్డి వైఎస్‌ రాజశేఖర్‌రెడ్డి మరణాంతరం 2017లో బీజేపీలో చేరి రాష్ట్ర కార్యవర్గ సభ్యుడిగా పనిచేశాడు. ఆయన 2019లో బీజేపీకి రాజీనామా చేసి వైఎస్సార్‌సీపీలో చేరాడు. పోచా బ్రహ్మానంద రెడ్డి 2019లో జరిగిన పార్లమెంట్ ఎన్నికల్లో నంద్యాల లోక్‌సభ నియోజకవర్గం నుండి వైఎస్సార్‌సీపీ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి మాండ్ర శివానంద రెడ్డి పై 2,50,119 ఓట్లు మెజారిటీతో గెలిచి తొలిసారి ఎంపీగా పార్లమెంట్ కు ఎన్నికయ్యాడు.

## మూలాలు

వర్గం:1954 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
మెరాక్ ఆలయం

**మెరాక్ ఆలయం** ఇండోనేషియాలోని సెంట్రల్ జావాలోని మెరాపి పర్వతాల ఆగ్నేయ వాలుపై కరాంగ్నోంగో గ్రామంలో క్లేటన్ నగరానికి వాయువ్యంగా క్లేటన్ రీజెన్సీలో ఉంది. ఇది 10వ శతాబ్దపు జావానీస్ హిందూ దేవాలయ సముదాయంలో భాగంగా ఉంది. ఇక్కడి ప్రధాన ఆలయం శివాలయం. స్థానికంగా దీనిని క్యాండీ మెరాక్ అంటారు. ఈ ఆలయ సముదాయంలో 9వ లేదా 10వ శతాబ్దంలో ఈ ప్రాంతాన్ని పాలించిన మాతరం రాజ్యానికి చెందిన ఒక ప్రధాన భవనం, మూడు పేర్వార (అనుబంధ) దేవాలయాలు ఉన్నాయి. మెరాక్ ఆలయానికి సమీపంలో అనేక దేవాలయాలు, పురావస్తు ప్రదేశాల శిధిలాలు ఉన్నాయి. క్యాండీలోని మెరక్ దేవాలయం వలె కాకుండా, చాలా వరకు శిథిలావస్థలో, అసంపూర్తిగా ఉన్నాయి. వాటిలో కరంగోంగో ఆలయం, క్రియన్ ఆలయం, బెకలన్ ఆలయాలు ఉన్నాయి.
## చరిత్ర
ఆలయ నిర్మాణ శైలి ప్రకారం, ప్రధాన గదిలో దేవతల విగ్రహాలు ఉంచారు. ఈ ఆలయంలో శిల్పాలు కూడా ఉన్నాయి. ఈ ఆలయం శివునికి అంకితం చేయబడింది. ఇది 10వ శతాబ్దంలో నిర్మించబడింది. 20వ శతాబ్దపు తొలికాలం నాటిది. 1925-1926 కాలంలో డచ్, ఈస్ట్ ఇండియాలో చేసిన ప్రాథమిక పరిశోధన వలన ఈ ఆలయం కనుగొనబడింది. పురావస్తు శాఖ ఈ ఆలయ పునరుద్ధరణ పనులను నిర్వహించింది. పునర్నిర్మాణ ప్రాజెక్ట్ చాలా నెమ్మదిగా జరిగింది. 2011లో మొత్తం పనులు పూర్తయ్యాయి. కానీ శిఖరంపై ఉన్న రత్నం ఇంకా లభించలేదు.
## ఆర్కిటెక్చర్
ఆలయం 1,480 చదరపు మీటర్ల విస్తీర్ణంలో ఉంది. ప్రధాన ఆలయంలోని అన్ని భాగాలు పూర్తిగా పునరుద్ధరించబడ్డాయి. అలాగే చెక్కడాలు, ఇతర విగ్రహాలు చాలా బాగా భద్రపరచబడ్డాయి. ప్రధాన ఆలయం తూర్పు వైపున ఉంది. మూడు పెరివార ఆలయాల శిథిలాలు ప్రధాన ఆలయం ముందు ఉన్నాయి. తూర్పు వైపున మెట్లు ఉన్నాయి. ఇది రెండు వైపులా రెండు మకరరాశులచే చుట్టుముట్టబడి ఉంది. ఇతర ఆలయాల్లోని మకరరాశికి భిన్నంగా మేరక్ ఆలయంలోని మకరరాశులు ప్రత్యేకంగా ఉంటాయి. దీని ట్రంక్ లాంటి నిర్మాణాలు నాగుపాము లాంటి నాగాన్ని పోలి ఉండేలా రూపొందించబడ్డాయి, ఇది మకరం-నాగ చిమెరాను సృష్టిస్తుంది. సింహం తల, మేక శరీరం, పాము తోక వైదిక జాతికి చెందినవని పురాణాలు చెబుతున్నాయి. సందర్శకులు దాని మెట్ల గుండా వెళ్ళడం ద్వారా దాని ప్రధాన ప్రదేశానికి చేరుకోవచ్చు. ఆ పైన పాము తల అలంకరించబడిన స్థితిలో ఉంది. ప్రధాన గదికి ఉత్తరం వైపున నాగ తలతో చెక్కబడిన లింగం ఉంది. ఇది పాణిపట్టంపై ఉన్న రాతి లింగం, కానీ ప్రస్తుతం ఇది లేదు. బయటి గోడలకు ప్రతి వైపు మూడు బాల్కనీలు ఉన్నాయి. పడమర గోడపై గణేశుడి విగ్రహం, ఉత్తరం వైపు మహిషాసురమర్తిని (దుర్గ రాక్షసుడిని చంపింది) గా దుర్గ విగ్రహం ఉన్నాయి. దక్షిణ గోష్టిలో విగ్రహం లేదు. కానీ అక్కడ అగతియార్ విగ్రహం ఉండేది. గణేశుడి విగ్రహం పాడైపోయినా చూడటానికి అలంకారంగా పూర్తి స్థాయిలో ఉంది. దుర్గా విగ్రహం స్వల్పంగా దెబ్బతిన్నది, తల భాగం కొద్దిగా దెబ్బ తిన్నది. ఎక్కువగా ఆ ప్రాంతం దోపిడీకి గురై ఉండవచ్చు. టవర్ లాంటి పైకప్పు మూడు అంతస్తులతో పిరమిడ్ ఆకారంలో ఉంటుంది. ప్రతి అంతస్తులో రత్నాలతో కూడిన శిఖరాలు ప్రదర్శించబడ్డాయి, అవి క్రమంలో కనిపిస్తాయి. ప్రతి అంతస్తు మూలల అంచులలో దేవతల బొమ్మలు కనిపిస్తాయి. వారి ప్రధాన విగ్రహాలు యోగ్యకర్తలోని కెపాంగ్ ఆలయంలో కనిపిస్తాయి.
## ఇవి కూడా చూడండి
*కింపులన్ ఆలయం
*గెడాంగ్ సాంగో	
*గునుంగ్ వుకిర్ దేవాలయం	
*ఇజో దేవాలయం	
*గునుంగ్ గ్యాంగ్‌సిర్	
*గెబాంగ్ ఆలయం	
*డైంగ్ దేవాలయాలు	
*బాదుట్ ఆలయం	
## మూలాలు

వర్గం:దేవాలయాలు
వర్గం:ఇండోనేషియా
సిరివెన్నెల సీతారామశాస్త్రి తెలుగు సినిమా పాటల జాబితా (1998)

1998లో విడుదలైన తెలుగు సినిమాలలో సిరివెన్నెల సీతారామశాస్త్రి రచించిన పాటలు కొన్ని:

## మూలాలు

వర్గం:జాబితాలు
వర్గం:సినిమా జాబితాలు
వర్గం:సిరివెన్నెల సీతారామశాస్త్రి రచించిన పాటలు
వర్గం:పాటలు
ఎస్.ఏ. ఖలీల్ బాషా

**ఎస్‌ఏ ఖలీల్‌బాషా** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉమ్మడి ఆంధ్రప్రదేశ్ రాష్ట్రంలో కడప నియోజకవర్గం నుండి 2 సార్లు ఎమ్మెల్యేగా, మైనార్టీ శాఖ మంత్రిగా పని చేశాడు.
## జననం, విద్యాభాస్యం
ఖలీల్‌బాషా 1947లో ఆంధ్రప్రదేశ్ రాష్ట్రం,  కడప లో జన్మించాడు. ఆయన 1961లో కడపలోని మునిసిపల్ హైస్కూల్ పదవ తరగతి పూర్తి చేసి, తిరుపతిలోని శ్రీ వెంకటేశ్వర యూనివర్సిటీ  నుండి 1971లో ఎం.బి.బి.ఎస్ పూర్తి చేసి కడప నగరంలో డాక్టరుగా 1974లో వృత్తి జీవితాన్ని ప్రారంభించి పేదలకు అందుబాటులో ఉంటూ రెండు రూపాయలకే వైద్యం అందిస్తూ రెండు రూపాయల డాక్టర్‌గా ప్రజల అభిమానాన్ని పొందాడు.

## రాజకీయ జీవితం
ఖలీల్ బాషా తెలుగుదేశం పార్టీ ద్వారా రాజకీయాల్లోకి వచ్చి 1994,లో జరిగిన అసెంబ్లీ ఎన్నికల్లో  కడప నియోజకవర్గం నుండి టీడీపీ అభ్యర్థిగా పోటీ చేసి గెలిచి తొలిసారి ఎమ్మెల్యేగా అసెంబ్లీకి ఎన్నికై  ఎన్‌టీఆర్ మంత్రివర్గంలో రాష్ట్ర మైనార్టీ సంక్షేమ శాఖ మంత్రిగా భాద్యతలు నిర్వహించాడు. ఆయన 1999లో ఎన్నికల్లో రెండోసారి ఎమ్లెయెగా గెలిచి చంద్రబాబు నాయుడు మంత్రివర్గంలో రాష్ట్ర మైనార్టీ సంక్షేమ శాఖ మంత్రిగా భాద్యతలు నిర్వహించాడు. 

ఖలీల్ బాషా 2004లో టికెట్ దక్కలేదు, ఆయన  2009లో ప్రజా రాజ్యం పార్టీలో చేరి  2009లో ప్రజారాజ్యం పార్టీ తరపున కడప లోక్‌సభ స్థానానికి పోటీ చేసి ఓడిపోయాడు. ఆయన ప్రజారాజ్యం పార్టీ కాంగ్రెస్ లో విలీనం అవడంతో తిరిగి టీడీపీలో చేరి 2014లో టికెట్‌ ఆశించినా పొత్తులో భాగంగా బీజేపీకి కేటాయించారు. ఖలీల్ బాషా 2019 ఎన్నికలకు ముందు తెలుగుదేశం పార్టీకి రాజీనామా చేసి వైఎస్సార్ కాంగ్రెస్ పార్టీలో చేరాడు.

## మరణం
ఖలీల్‌బాషా అనారోగ్యంతో బాధపడుతూ హైదరాబాద్‌లోని అపోలో ఆస్పత్రిలో చికిత్స పొందుతూ 11 ఆగష్టు 2020న మరణించాడు.

## మూలాలు

వర్గం:ఆంధ్రప్రదేశ్ రాజకీయ నాయకులు
వర్గం:2020 మరణాలు
వర్గం:1947 జననాలు
గంగాపూర్ (టి)

**గంగాపూర్** (టి), తెలంగాణ రాష్ట్రం, నిర్మల్ జిల్లా, నిర్మల్ గ్రామీణ మండలంలోని గ్రామం. ఆదిలాబాద్ పట్టణం నుండి దక్షిణం వైపు 84 కిమీ దూరంలో గంగాపూర్ గ్రామం ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని సారంగాపూర్‌ మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన నిర్మల్ (గ్రామీణ) మండలం లోకి చేర్చారు.

## భౌగోళికం
గంగాపూర్ చుట్టూ తూర్పు వైపు సారంగాపూర్ మండలం, తూర్పు వైపు జన్నారం మండలం, దక్షిణం వైపు రాయికల్ మండలం, పడమర వైపు ఖానాపూర్ మండలం ఉన్నాయి. కోరుట్ల, జగిత్యాల, నిర్మల్, బెల్లంపల్లె మొదలైన పట్టణాలు గంగాపూర్‌కు సమీపంలో ఉన్నాయి.

## జనాభా గణాంకాలు
2011 జనాభా లెక్కల ప్రకారం వివరాలు గంగాపూర్ గ్రామంలో మొత్తం 1,959 జనాభా ఉంది. ఇందులో పురుషులు 958 (48.9%) కాగా, స్త్రీలు 1001 (51.1%) మంది ఉన్నారు. గ్రామంలోని గృహాల సంఖ్య 434. గ్రామ అక్షరాస్యత రేటు 33.3% కాగా, స్త్రీల అక్షరాస్యత రేటు 13.4%గా ఉంది. 0-6 వయసు గలవారు 224 మంది ఉన్నారు.

## రవాణా
సమీప పట్టణమైన నిర్మల్ నుండి గంగాపూర్ వరకు రోడ్డు కనెక్టివిటీ ఉంది. గంగాపూర్‌కు 10 కి.మీ కంటే తక్కువ దూరంలో రైల్వే స్టేషన్ లేదు.

## మూలాలు

## వెలుపలి లంకెలు
స్వామినారాయణ్ మందిర్ నైరోబీ

**బి.ఎ.పి.ఎస్ శ్రీ స్వామినారాయణ్ మందిర్**, **నైరోబీ** కెన్యాలోని నైరోబీలోని ఒక హిందూ ఆలయం. దీనికి ముందు ఆఫ్రికాలో దేవాలయాలు ఉన్నప్పటికీ ఇది  ఆఫ్రికా ఖండంలో నిర్మించిన మొదటి సంప్రదాయ రాయి, పాల రాయి హిందూ ఆలయం .దీనిని బిఎపిఎస్ స్వామినారాయణ్ సంస్తా దీనిని నిర్మించారు. దీనిని 1999 ఆగస్టు 29న బి.ఎ.పి.ఎస్ స్వామినారాయణ్ సంస్త  5వ ఆధ్యాత్మిక గురువు  ప్రముఖ్ స్వామి మహారాజ్ ప్రారంభించారు.

## మందిర్
ఈ మందిర్ పురాతన హిందూ శిల్పా శాస్త్రాల ప్రకారం రూపొందించబడింది.  భారతదేశంలోని ఈ మందిర్ పురాతన హిందూ శిల్పా శాస్త్రాల ప్రకారం రూపొందించబడింది.  భారతదేశంలోని జైసల్మేర్ ,రాజస్థాన్ నుండి  350 టన్నుల పసుపు ఇసుకరాయి నుండి తయారు చేయబడింది. 

మందిరం లోపలి భాగం ప్రత్యేకమైనది, ఇది సంక్లిష్టంగా చెక్కిన చెక్కతో తయారు చేయబడుతుంది. చాలా సంప్రదాయ హిందూ దేవాలయాలలో రాతి లోపలి భాగాలు ఉన్నాయి కానీ ఈ బిఎపిఎస్ శ్రీ స్వామినారాయణ్ మందిర్ తూర్పు ఆఫ్రికా నుండి వచ్చిన కాంఫోర్, మహోగనీ, మ్వులే, మౌంట్ ఎల్గాన్ టేకు, మేరు ఓక్ వంటి దేశీయ కలపను ఉపయోగిస్తారు.  దీనిని భారతదేశానికి ఎగుమతి చేసి సుమారు 250 మంది చేతివృత్తుల వారు చెక్కారు. 

శిఖర్ లు (శిఖరాలు), స్థంబాలు (స్తంభాలు), ఘుమ్మాట్లు (గోపురాలు) తో మందిరం పూర్తవుతుంది. ఆలయ రూపకల్పన ఖరారు కావడానికి ముందు కెన్యాకు చెందిన ఒక బృందం రాజస్థాన్, కేరళ, భారతదేశంలోని ఇతర ప్రాంతాల్లోని కొన్ని ప్రసిద్ధ దేవాలయాలు, స్మారక చిహ్నాలను సందర్శించింది. 

## హవేలీ
మందిరానికి ఆనుకొని బి.ఎ.పి.ఎస్ శ్రీ స్వామినారాయణ్ హావేలీ ఉన్నారు. హావేలీ అనే సాంస్కృతిక సముదాయం, ప్రార్థనా మందిరం, వంటగది, భోజన శాల, కాన్ కోర్స్, అసెంబ్లీ హాల్, అడ్మినిస్ట్రేటివ్ ఆఫీసులు, వ్యాయామశాల, డిస్పెన్సరీ, యూత్ హాల్, సామాజిక సేవల కేంద్రం ఉన్న ఒక పెద్ద భవనం.

## అవార్డులు
2000 జూన్ 27న బి.ఎ.పి.ఎస్ శ్రీ స్వామినారాయణ్ మందిర్ కు ది ఆర్కిటెక్చరల్ అసోసియేషన్ ఆఫ్ కెన్యా  మిలీనియం అవార్డు ఫర్ ఎక్సలెన్స్ ఇన్ ఆర్కిటెక్చర్ లభించింది. 

## మూలాలు


వర్గం:దేవాలయాలు
కందుల శివానంద రెడ్డి

**కందుల శివానంద రెడ్డి** ఆంధ్రప్రదేశ్ రాష్ట్రానికి చెందిన పారిశ్రామికవేత్త, విద్యావేత్త, రాజకీయ నాయకుడు. ఆయన 1989లో కడప నియోజకవర్గం నుండి ఎమ్మెల్యేగా ప్రాతినిధ్యం వహించాడు. శివానంద రెడ్డికి కందుల గ్రూప్స్‌ పేరుతో పలు విద్యాసంస్థలు ఉన్నాయి.

## జననం, విద్యాభాస్యం
కందుల శివానంద రెడ్డి 15 ఏప్రిల్‌ 1949లోఆంధ్రప్రదేశ్ రాష్ట్రం, కడప జిల్లా, వేంపల్లె మండలం, టీ.వెలమవారిపల్లె గ్రామంలో జన్మించాడు.ఆయన కడపలోని గవర్నమెంట్ ఆర్ట్స్ కాలేజ్ నుండి బి.కామ్ పూర్తి చేశాడు. ఆయన కెఎస్ఆర్‌ఎం, కేవోఆర్‌ఎం, కేఎల్‌ఎం ఇంజనీరింగ్‌ కళాశాలలను, ఐటీఐ కళాశాలలను స్థాపించాడు.

## రాజకీయ జీవితం
కందుల శివానంద రెడ్డి 1981లో కాంగ్రెస్ పార్టీ తరపున శాసనమండలి సభ్యునిగా ఎంపికయ్యాడు. ఆయన 1989లో కడప నియోజకవర్గం నుండి కాంగ్రెస్‌ పార్టీ తరపున పోటీ చేసి ఎమ్మెల్యేగా గెలిచి, కాంగ్రెస్‌ పార్టీ జిల్లా అధ్యక్షుడిగా బాధ్యతలు నిర్వహించాడు. ఆయన 1996లో టీడీపీలో చేరి 2004, 2009 ఎన్నికల్లో కడప ఎమ్మెల్యేగా పోటీ చేసి ఓడిపోయాడు. ఆయన టీడీపీ పొలిట్‌ బ్యూరో సభ్యునిగా, పార్టీ జిల్లా అధ్యక్షునిగా పనిచేశాడు. కందుల శివానంద రెడ్డి 2011లో కాంగ్రెస్‌ పార్టీలో చేరి పార్టీకి రాజీనామా చేసి తరువాత రాజకీయ పునరేకీకరణలో భాగంగా కొద్దికాలం వైసీపీలో పనిచేశాడు.

## మరణం
కందుల శివానంద రెడ్డి గుండెపోటుతో 2020 నవంబరు 4న మరణించాడు.

## మూలాలు

వర్గం:ఆంధ్రప్రదేశ్ రాజకీయ నాయకులు
వర్గం:2020 మరణాలు
వర్గం:ఆంధ్రప్రదేశ్ శాసన సభ్యులు (1989)
సుకుహ్ దేవాలయం

**సుకుహ్** అనేది తూర్పు జావా సరిహద్దులో ఉన్న జావానీస్-హిందూ దేవాలయం. ఇది 15వ శతాబ్దానికి చెందినది. ఇది 910 మీటర్ల (2,990 అడుగులు) ఎత్తులో మౌంట్ లావు పశ్చిమ వాలుపై ఉంది. 
## శైలి
ఈ దేవాలయం ఇతర దేవాలయాల కంటే భిన్నమైన ప్రత్యేక ఇతివృత్తంతో చెక్కబడి ఉంది. ప్రధాన ఇతివృత్తాలు ప్రినేటల్ లైఫ్, సెక్స్ ఎడ్యుకేషన్. దీని ముఖ్యమైన నిర్మాణం సాధారణ పిరమిడ్ లాంటి స్థానంలో ఉంది. దాని ముందు చెక్కబడిన శిల్పాలు, చదునైన పలకలతో మూడు తాబేళ్ల విగ్రహాలు, పురుషాంగాన్ని పట్టుకున్న మగ బొమ్మ ఉన్నాయి. వాటిలో పురుషాంగం 1.82 మీ (6 అడుగులు) ఎత్తు ఉంటుంది. ఇది నాలుగు వృషణాలతో ఉంది. ఇది వివిధ రకాల ఆభరణాలను ధరించడానికి ఒక నమూనాను తెలియజేయడానికి ఉద్దేశించబడింది. ఈ విగ్రహం ఇండోనేషియా నేషనల్ మ్యూజియానికి బదిలీ చేయబడిన విగ్రహాలలో ఒకటి.
## చరిత్ర
సుకు దేవాలయం 15వ శతాబ్దంలో మౌంట్ లావు వాయవ్య వాలులలో నిర్మించిన అనేక దేవాలయాలలో ఒకటి. ఆ సమయంలో జావానీస్ మతం, కళ భారతీయ నీతితో విస్తృత స్థానంలో ఉన్నాయి. 8 నుండి 10వ శతాబ్దాల నాటి ఆలయ శైలుల ద్వారా వీటిని చూడవచ్చు. జావాలో ఆలయ నిర్మాణ చివరి దశ చాలా ముఖ్యమైనది. కోర్టులు ఇస్లాం మతంలోకి మారక ముందు శతాబ్దాల పాటు దీవిలో ఉన్న పరిస్థితి ఇది. ఆలయ విశిష్టత, జావానీస్ పండుగలు, యుగ విశ్వాసాల డాక్యుమెంటరీ రికార్డులు లేకపోవడం వల్ల ఈ పురాతన వస్తువుల ప్రాముఖ్యతను వివరించడం చరిత్రకారులకు కష్టంగా ఉంది. సుకు ఆలయ స్థాపకుడు మౌంట్ లావును పూర్వీకులు, సహజ ఆత్మలను ఆరాధించడానికి, అలాగే సంతానోత్పత్తి ఆచారాలను ఆచరించడానికి ఒక పవిత్ర స్థలంగా భావించారు. ఈ స్మారక చిహ్నం 1437లో నిర్మించబడింది, దీనిని పశ్చిమ ద్వారంలోని కాలక్రమానుసారం గుర్తించవచ్చు. అంటే ఈ ప్రాంతం మజాపహిత్‌లో ఉంది. ఇందులో రెండు సంస్థల మధ్య ఉన్న శత్రుత్వాన్ని తెలిపే శిల్పాలు చెక్కబడి ఉన్నాయి. ఇది వారి మధ్య జరిగిన అంతర్గత విభేదాలను సూచిస్తుంది. మజాపహిత్ పతనానికి దాని స్థాపకుడే కారణమని కొందరు పురావస్తు శాస్త్రవేత్తలు నమ్ముతున్నారు.

1815లో, 1811 నుండి 1816 వరకు జావా పాలకుడు సర్ థామస్ రాఫెల్స్ ఆలయాన్ని సందర్శించాడు. అతను అది పేలవమైన స్థితిలో ఉన్నట్లు గుర్తించాడు. ఆ తర్వాత చాలా విగ్రహాలు నేలకూలాయని, కొన్ని విగ్రహాలు తలలేనివిగా ఉన్నాయని ఆయన చెప్పాడు. రాఫెల్స్ చేత పెద్ద లింగ విగ్రహం రెండు ముక్కలుగా విభజించబడిందని కనుగొన్నారు. 16వ శతాబ్దంలో జావాపై ఇస్లామిక్ దండయాత్ర ఫలితంగా సాంప్రదాయక సంస్కృతి (ముఖ్యంగా లైంగిక అణచివేత, విగ్రహాలు వంటివి) గురించి ఆలోచించడం జరిగిందని నమ్ముతారు. ఇటువంటి పద్ధతులు సాధారణంగా అన్ని ఇతర ఇస్లామిక్, ఏకథర్మవాద దండయాత్రలలో కనుగొనబడ్డాయి.
## నిర్మాణం
కాంప్లెక్స్ మధ్యలో ఉన్న పిరమిడ్ నిర్మాణం మూడు అంతస్తులుగా ఉంది. ప్రారంభంలో, ఆరాధకులు పడమర లేదా తక్కువ ఎత్తులో ఉన్న టెర్రస్‌లోని ప్రవేశద్వారం ద్వారా ప్రాంగణానికి చేరుకుంటారు. గేటుకు ఎడమవైపున ఒక దయ్యం మనిషిని తినేస్తున్నటువంటి విగ్రహం ఉంది. ఆలయ గోడలపై చెట్లు, పక్షులు, జంతువుల శిల్పాలు కూడా చెక్కబడ్డాయి. ఇది బి.సి. 1437 నాటి కాలక్రమంగా పరిగణించబడుతుంది.
## మూలాలు


వర్గం:దేవాలయాలు
వర్గం:ఇండోనేషియా
సింగసరి ఆలయం

**సింగసరి** ఆలయం లేదా కాండీ సింగసరి అనేది ఇండోనేషియాలోని తూర్పు జావాలోని మలాంగ్ రీజెన్సీలోని సింగసరి జిల్లాలో ఉన్న 13వ శతాబ్దపు హిందూ-బౌద్ధ దేవాలయం.
## స్థానం
ఇది మలాంగ్‌కు ఉత్తరాన 10 కి.మీ దూరంలో సింఘోసారి జిల్లాలోని కందిరెంగో గ్రామంలోని జలాన్ కెర్తనేకరా గ్రామంలో, రెండు పర్వత శ్రేణుల మధ్య లోయలో, తూర్పున టెంగర్-ప్రోమో, పశ్చిమాన అర్జున-వెలిరాంగ్ స్థానంలో ఉంది. ఇది సముద్ర మట్టానికి 512 మీ. ఎత్తులో ఉంది. ఈ ఆలయం అర్జున పర్వతానికి ఎదురుగా ఉంటుంది. ఇది తూర్పు జావాలోని చారిత్రాత్మక సింగసరి రాజ్యంతో సంబంధం కలిగి ఉంది, ఎందుకంటే ఆలయం చుట్టూ ఉన్న ప్రాంతం సింగసరి జావానీస్ కోర్టుకు కేంద్రంగా పరిగణించబడుతుంది.
## చరిత్ర
ఈ ఆలయానికి సంబంధించిన ప్రస్తావన జావానీస్ కవిత్వ పుస్తకం నగరక్రేతకమలో ఉంది. పుస్తకంలోని 37: 7, 38: 3 అధ్యాయాలలో దీని ప్రస్తావన ఉంది. ఆలయ ప్రాంగణంలో కాజ మాత శాసనం కూడా కనుగొనబడింది, దీనిని 1351 నాటి కందమారి శాసనం అని కూడా పిలుస్తారు.

ఈ శాసనాల మూలాధారాల ప్రకారం, సింగసరి రాజవంశం (1268 నుండి 1292 వరకు పాలించిన) చివరి రాజు కీర్తనేకర గౌరవార్థం ఈ ఆలయాన్ని మృత్యుగృహంగా నిర్మించారు. సింగసరి 1292లో కేదిరి రాజవంశానికి చెందిన జయకత్వాంగ్ చేత హత్య చేయబడ్డాడు. దీని తరువాత మాయపాకిట్టు సామ్రాజ్యం ఏర్పడింది.

అసంపూర్ణ గాలా అని పిలువబడే అద్భుతమైన గాలా తల నుండి ఆలయం అసంపూర్తి స్థితి చూడవచ్చు, ఇది దాని దిగువ ప్రవేశద్వారం వద్ద కనిపిస్తుంది. ఆలయం వాయవ్య దిశగా ఉంది. ఆలయం పైన రెండవ సెల్లార్ ఉంది, ఇది బౌద్ధమతానికి అంకితం చేయబడింది. దీనిని కీర్తనేకర అని కూడా అంటారు. సింగసరిని సింగోసరి అని కూడా అంటారు.
## సింగసారి
సింగసరి రాజ్యాన్ని 1222లో కెన్ అరోక్ అనే వ్యక్తి స్థాపించాడు. అతను తన భార్య చంపబడిన తర్వాత జంగ్లా అందమైన యువరాణి కెన్ టెడెస్‌ను వివాహం చేసుకున్నాడు.ఆ తర్వాత పొరుగున ఉన్న కెదిరిపై కెన్ అరోక్ దాడి చేశాడు. ఆ విధంగా 1049లో ఎయిర్ లంక ద్వారా వేరు చేయబడిన రెండు భూభాగాలను రాజు కలిపాడు. సింగసరి బ్రాండాస్ నదీ పరీవాహక ప్రాంతంలో సారవంతమైన వ్యవసాయ భూమిని సాగు చేయడంలో, జావా సముద్రంలో లాభదాయకమైన సముద్ర వాణిజ్యంలో విజయం సాధించాడు. 1275, 1291లో, కర్తానేకర రాజు దక్షిణ సుమత్రాలోని శ్రీవిజయ సముద్ర రాజ్యంపై దండెత్తాడు. జావా, సుమత్రా సముద్రాల సముద్ర వాణిజ్యాన్ని తన ఆధీనంలోకి తెచ్చుకున్నాడు. అయినప్పటికీ, అతను 1293లో జయకత్వాంగ్ చేత చంపబడ్డాడు. సింగసరి ఆధిపత్యం అలాగే కొనసాగింది. ఈ ఆధిపత్యంలో భాగంగానే రాజ్యాన్ని పాలిస్తూనే రాజుల రాజ్యంలోని ప్రజల సహకారంతో ఈ ఆలయ నిర్మాణ పనులు చేపట్టారు. మొత్తానికి ఆలయ నిర్మాణ పనులు ఈ కాలంలోనే పూర్తయ్యాయి. ప్రస్తుతం ఇండోనేషియాలోని హిందూ ధార్మిక ప్రాదేశాలలో ఒకటిగా ఈ ఆలయం పరిగణించబడుతుంది.

ఈ దేవాలయం ముఖ్యమైన లక్షణాలు క్రింది విధంగా ఉన్నాయి:
*సింగసరి రాజ సమాధుల సంరక్షకుడిగా ఒకే రాయితో చెక్కబడిన ద్వారపాలకుల విగ్రహాలు చాలా పెద్దవి.
*పశ్చిమ దిశలో ఎగువ భాగంలో కీర్తిముగం అనే చక్కతో చెక్కబడిన గాలా ఉంది
*దిగువ దక్షిణ గదిలో శివ బాదర గురువు (బహుశా, శివుడు అగతి) స్థానంలో శివుని పెద్ద విగ్రహం ఉంది.
## ఇవి కూడా చూడండి
*కింపులన్ ఆలయం
*గెడాంగ్ సాంగో
*గునుంగ్ వుకిర్ దేవాలయం
*ఇజో దేవాలయం
*గునుంగ్ గ్యాంగ్‌సిర్
*గెబాంగ్ ఆలయం
*డైంగ్ దేవాలయాలు
*బాదుట్ ఆలయం
*సాంబిసారి ఆలయం
*ప్రంబనన్ ఆలయం
*మెరాక్ ఆలయం
## మూలాలు


వర్గం:దేవాలయాలు
వర్గం:ఇండోనేషియా
గుండెబోయిన రామ్మూర్తి యాదవ్

**గుండెబోయిన రామ్మూర్తి యాదవ్** (26 అక్టోబరు 1947 - 11 అక్టోబరు 2019) తెలంగాణ రాష్ట్రానికి చెందిన రాజకీయ నాయకుడు, మాజీ శాసనసభ్యుడు. 1994లో చలకుర్తి నిమోజకవర్గం నుండి ఆంధ్రప్రదేశ్ శాసనసభ సభ్యునిగా ఎన్నికయ్యాడు. ఆ తరువాత  భారత్ రాష్ట్ర సమితి పార్టీలో చేరాడు.

## జననం
రామ్మూర్తి యాదవ్ 1947 అక్టోబరు 26న మట్టయ్య, మహాలక్ష్మమ్మ దంపతులకు తెలంగాణ రాష్ట్రం, నల్లగొండ జిల్లా, త్రిపురారం మండలంలోని పెద్ద దేవులపల్లి గ్రామంలో జన్మించాడు.

## రాజకీయ జీవితం
రామ్మూర్తి యాదవ్ 1981లో పెద్ద దేవులపల్లి గ్రామ సర్పంచ్ గా తన రాజకీయ జీవితాన్ని ప్రారంభించాడు. 1994 నుంచి 1999 వరకు అప్పటి చలకుర్తి నియోజకవర్గములో ఎమ్మెల్యేగా పనిచేశాడు. ఓటమి ఎరుగని మాజీ మంత్రి కె. జానారెడ్డిపై 2,621 ఓట్ల మెజారిటీతో విజయం సాధించాడు. ఎన్టీఆర్ కు అత్యంత సన్నిహితుడిగా ఉన్నాడు. తెలంగాణ రాష్ట్రం ఏర్పడుతున్న తరుణంలో కేసీఆర్ సమక్షంలో టీఆర్ఎస్ పార్టీలో చేరాడు.

## మరణం
రామ్మూర్తి యాదవ్ 2019, అక్టోబరు 11న మరణించాడు.

## గుర్తింపు
2021, డిసెంబరు 1న నిడమనూరు మండలంలోని వేంపాడు స్టేజీ వద్ద గుండెబోయిన రామ్మూర్తి యాదవ్‌ విగ్రహాం ఆవిష్కరించబడింది. తెలంగాణ రాష్ట్ర విద్యుత్ శాఖామంత్రి జగదీష్ రెడ్డి డ్రోన్‌ ద్వారా విగ్రహాన్ని ఆవిష్కరించాడు. ఈ కార్యక్రమంలో ఎమ్మెల్సీ గుత్తా సుఖేందర్‌రెడ్డి, ఎమ్మెల్యేలు నోముల భగత్‌ కుమార్‌, నల్లమోతు భాస్కర్‌రావు, రవీంద్రకుమార్‌, శానంపూడి సైదిరెడ్డి, పైళ్ల శేఖర్‌ రెడ్డి, కంచర్ల భూపాల్‌రెడ్డి, చిరుమర్తి లింగయ్య, స్థానిక సంస్థల ఎమ్మెల్సీ అభ్యర్థి ఎంసీ కోటిరెడ్డి, మాజీ ఎమ్మెల్సీ కర్నె ప్రభాకర్‌, రైతుబంధు సమితి జిల్లా అధ్యక్షుడు రాంచందర్‌ నాయక్‌ తదితరులు పాల్గొన్నారు.

## మూలాలు

వర్గం:1947 జననాలు
వర్గం:2019 మరణాలు
వర్గం:ఆంధ్రప్రదేశ్ శాసన సభ్యులు (1994)
వర్గం:నల్గొండ జిల్లా వ్యక్తులు
వర్గం:నల్గొండ జిల్లా రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:నల్గొండ జిల్లా నుండి ఎన్నికైన శాసన సభ్యులు
వర్గం:పార్టీలు ఫిరాయించిన రాజకీయ నాయకులు
జిగేలు రాణి

"**జిగేలు రాణి**" 2018 భారతీయ తెలుగు భాషలో గాయకులు రేలా కుమార్, గంటా వెంకట లక్ష్మి పాడిన పాట, అదే పేరుతో 2018 సౌండ్‌ట్రాక్ ఆల్బమ్ రంగస్థలం  నుండి దేవి శ్రీ ప్రసాద్ చే కంపోజ్ చేయబడింది. ఈ చంద్రబోస్ చంద్రబోస్ రాశారు. ఈ పాటలో పూజా హెగ్డే, రాం చరణ్ ప్రధానంగా ఉన్నారు. ఈ పాట సౌండ్‌ట్రాక్ ఆల్బమ్‌తో పాటు ప్రధాన సింగిల్‌గా 2018 మార్చి 27న విడుదలైంది. మ్యూజిక్ వీడియో 2018 మార్చి 27న విడుదలైంది, 2021 అక్టోబరు నాటికి యూట్యూబ్లో 160 మిలియన్ల వీక్షణలను కలిగి ఉంది.

## దృశ్య సంగీతం
మ్యూజిక్ వీడియోలో పూజా హెగ్డే, రాం చరణ్ ఒక్క పాట కోసం డ్యాన్స్ చేస్తున్నారు. ఈ పాట 1980ల నాటి రాజమండ్రి మూడ్‌ని ప్రతిబింబిస్తుంది కాబట్టి ప్రసాద్ 70 ఏళ్ల పాత క్లారినెట్‌ని ఉపయోగించారు.

## విడుదల
పాట టీజర్ 2018 ఏప్రిల్ 2న విడుదలైంది. "జిగేలు రాణి" సౌండ్‌ట్రాక్ ఆల్బమ్ నుండి ప్రధాన సింగిల్‌గా పనిచేసింది, ఇది ఐదు పాటలను కలిగి ఉన్న మొత్తం సౌండ్‌ట్రాక్‌తో పాటు 2018 మార్చి 15న విడుదలైంది. పాట యొక్క పూర్తి వీడియో వెర్షన్ 2018 మే 13న విడుదలైంది.

## మూలాలు

## బయటి లింకులు
* 
* 

వర్గం:తెలుగు సినిమా పాటలు
ఆకుల భూమయ్య

**ఆకుల భూమయ్య** తెలంగాణ రాష్ట్రానికి చెందిన ఉద్యమకారుడు. ఆయన 1969లో ప్రత్యేక తెలంగాణ రాష్ట్ర సాధన ఉద్యమంలో, మలిదశ తెలంగాణ ఉద్యమంలో కీలకంగా పని చేశాడు.
## జననం, విద్యాభాస్యం
ఆకుల భూమయ్య 1948లో  తెలంగాణ రాష్ట్రం, కరీంనగర్ జిల్లా,  జూలపల్లి మండలం, కాచాపూర్ గ్రామంలో వెంకటయ్య, రత్నమ్మల దంపతులకు జన్మించాడు. ఆయన 6వ తరగతి వరకు కాచాపూర్ గ్రామంలో, పెద్దపల్లిలోని ఓల్డ్ హెచ్‌ఎస్‌సీలో పదవ తరగతి, కరీంనగర్‌లో పీయూసీ, జమ్మికుంటలో డిగ్రీ, బీఈడీ పూర్తి చేశాడు.  
## వృత్తి జీవితం
ఆకుల భూమయ్య బీఈడీ  పూర్తి చేసిన అనంతరం 1973లో  రామగుండం మండలం గుడిపెల్లి జయ్యారంలో ఉపాధ్యాయుడిగా తన ఉద్యోగ జీవితాన్ని ప్రారంభించి,తరువాత   రాఘవాపూర్, పాత రామగుండం, వెన్నంపల్లి, కరీంనగర్ దగ్గరి కొత్తపల్లిలో ఉపాధ్యాయుడిగా పని చేస్తూనే ఉద్యమాలలో కీలకంగా పనిచేస్తున్నాడని, ఆయనను అప్పటి టీడీపీ ప్రభుత్వం హైదరాబాద్‌లోని ఎస్‌సీఈఆర్‌టీకి బదిలీ చేసింది.
## ఉద్యమ జీవితం
ఆకుల భూమయ్య బీఈడీ చదివే సమయంలో రాడికల్ స్టూడెంట్ యూనియన్ ఉత్తర తెలంగాణ కార్యదర్శిగా పని చేశాడు. ఆయన 1969లో ప్రత్యేక తెలంగాణ రాష్ట్ర సాధన ఉద్యమంలో,  భూస్వామ్య వ్యతిరేక పోరాటాల్లో, తపాలాపూర్ జంట హత్యలు, జగిత్యాల జైత్రయాత్రలో కీలకంగా పని చేశాడు. భూమయ్య ఉపాధ్యాయుడిగా పని చేస్తూనే ఆంధ్రప్రదేశ్ టీచర్స్ ఫెడరేషన్(ఏపీటీఎఫ్)ను స్థాపించి ఉమ్మడి ఆంధ్రప్రదేశ్ రాష్ట్రంలోని వివిధ ప్రాంతాల్లో పర్యటించి ఏపీటీఎఫ్ జిల్లా కమిటీలు ఏర్పాటు చేసి ఆ సంఘానికి 1992 వరకు రాష్ట్ర అధ్యక్షుడిగా పని చేశాడు.విప్లవ భావజాలం కలిగిన ఆయనను మావోయిస్టు పార్టీ (అప్పటి పీపుల్స్‌వార్) సానుభూతిపరులుగా గుర్తించడంతో  ఆయన రహస్యంగా మావోయిస్టు పార్టీకి సహకరిస్తున్నారనే కారణంతో భూమయ్యను అరెస్టు చేశారు.

ఆకుల భూమయ్య పై పోలీసుల నిఘా కొనసాగించడంతో ఏపీటీఎఫ్ లో ఏర్పడ్డ విభేదాల కారణంగా (డెమొక్రటిక్ టీచర్స్ ఫ్రంట్) డీటీఎఫ్‌ ను స్థాపించి అధ్యక్షుడిగా పని చేశాడు.  ఆయన తెలంగాణ ప్రజల ప్రాంతీయ సమస్యలతోపాటు ఉపాధ్యాయ, విద్యార్థుల సమస్యలపై అనేక పోరాటాలు చేశాడు. తెలంగాణ ప్రాంతంలో విద్యా మహాసభల పేరిట సదస్సులు నిర్వహి స్తూ ఈ ప్రాంతానికి జరుగుతున్న అన్యాయంపై 1994 నుంచి తీవ్ర నిర్బం ధం మధ్య ఉపాధ్యాయ, విద్యార్థి సమస్యలపై ఉద్యమించాడు.  తెలంగాణ రాష్ట్రం కోసం ప్రత్యేకంగా 2001లో తెలంగాణ జనసభను స్థాపించి దానికి రాష్ట్ర అధ్యక్షుడిగా పని చేశాడు.

తెలంగాణ జనసభను పోలీసులు పీపుల్స్‌వార్ పార్టీ లీగల్ సంఘంగా భావించి ఆయనను అరెస్ట్ చేసి జైలుకు పంపారు. ఆయన జైల్లో ఉంటూ కూడా  తెలంగాణ వాదాన్ని వినిపించి   తెలంగాణ ఉద్యమానికి అంకితమయ్యాడు. జనసభపై పోలీసు నిర్బంధం పెరగడంతో గద్దర్ సారథ్యంలో ఏర్పడ్డ తెలంగాణ ప్రజాఫ్రంట్‌కు అధ్యక్షుడిగా ఉంటూ వివిధ రాజకీయ పార్టీలు చేస్తున్న న్యాయమైన పోరాటాలకు మద్దతు పలికాడు. 

## మరణం
ఆకుల భూమయ్య 25 డిసెంబర్ 2013న బషీర్‌బాగ్ లో జరిగిన ‘ప్రజాస్వామిక తెలంగాణ’ పుస్తకావిష్కరణ కార్యక్రమంలో పాల్గొన్ని ఇంటికి చేరుకునే సమయంలో రాత్రి హైదరాబాద్‌ నల్లకుంట, విద్యానగర్ దగ్గర జరిగిన రోడ్డు ప్రమాదంలో మరణించాడు.

## మూలాలు

వర్గం:1948 జననాలు
వర్గం:కరీంనగర్ జిల్లా ఉపాధ్యాయులు
వర్గం:2013 మరణాలు
వర్గం:రోడ్డు ప్రమాదంలో మరణించినవారు